ועדת המשנה לספורט, כנסת 20, פרוטוקול מספר 2, 2015-12-22 14:00

מכלוף מיקי זוהר: אני פותח את ועדת משנה ספורט.

מכלוף מיקי זוהר: הדיון היום הוא בדיקת הנגשת תחרויות ספורט בשבת.

מכלוף מיקי זוהר: כולכם יודעים היטב שאני, כחבר כנסת בכנסת ישראל פועל בנושא הזה ואף הגשתי הצעת חוק בנושא הזה.

מכלוף מיקי זוהר: בהזדמנות זו אני אומר למנכ"ל משרד התרבות והספורט, המתנתי זמן רב למסקנות הוועדה טרם העברת החוק בוועדת שרים לענייני חקיקה.

מכלוף מיקי זוהר: שוחחתי עם השרה בנושא ואני מתכוון להביא את זה בימים הקרובים להצבעה בוועדת השרים ומשם לקריאה ראשונה בכנסת.

מכלוף מיקי זוהר: מי שלא זוכר את הצעת החוק שלי אני אזכיר לו.

מכלוף מיקי זוהר: הצעת החוק שלי אומרת שכל קבוצת ספורט שאינה מעוניינת להשתתף בתחרות בשבת, לא תהיה חייבת לעשות כן.

מכלוף מיקי זוהר: כמובן שיתר התחרויות שקבוצות ירצו לקיים בשבת, יתקיימו בשבת כסדרן.

מכלוף מיקי זוהר: אבל קבוצת ספורט שתבקש, ואני מדגיש קבוצת ספורט, לא שחקן ולא מאמן ולא אוהד – קבוצת ספורט, אגודה ובאי הכוח שלה יקבלו החלטה שיום השבת הוא יום מנוחה בעבור הקבוצה שלכם, יכבדו את בקשתם.

מכלוף מיקי זוהר: לכן הדיון הזה היום הופך להיות חשוב יותר, טרם העובדה שבקרוב הצעת החוק שלי תבוא לוועדת שרים ותידון שם ומשם תעבור לקריאה טרומית או קריאה ראשונה.

מכלוף מיקי זוהר: אנחנו רוצים לקיים את הדיון עקב פנייה שהייתה אלי בנושא, כמה פניות ליתר דיוק, שאני מכיר היטב.

מכלוף מיקי זוהר: הגדרתי קודם בוועדה הקודמת שאני חובב ספורט ידוע.

מכלוף מיקי זוהר: מכיר את הספורט היטב, גם מהצד העסקני שבו, כיושב ראש קבוצת כדורסל לשעבר, שהיום משחקת בליגת העל וכחברת הנהלת איגוד הכדורסל וחבר מרכז מכבי ישראל, ואני מכיר את הספורט מבפנים ומבחוץ; וגם כאוהד ספורט, שהיום אני אוהד של קבוצת הכדורגל וקבוצת הכדורגל של קריית גת, ולכן אני סבור שעלי קצת יותר קשה לעבוד מאשר אנשים אחרים.

מכלוף מיקי זוהר: אז ברשותכם, נתחיל את הדיון.

מכלוף מיקי זוהר: קודם כל ביקש חבר הכנסת יואל רזבוזוב, מאחר שהוא ממהר, לומר מספר דברים.

מכלוף מיקי זוהר: משם נמשיך לחברי הכנסת האחרים, או שנעשה ברשותכם חבר כנסת – אורח.

מכלוף מיקי זוהר: אני ארשום גם אותך, אופיר אקוניס.

מכלוף מיקי זוהר: אופיר פינס.

מכלוף מיקי זוהר: הפכתי אותך לאופיר אקוניס.

מכלוף מיקי זוהר: אתה לא מבין מה עשית לך עכשיו.

<אופיר פינס: הכל בסדר.

מכלוף מיקי זוהר: לא, אופיר אקוניס יכול להיות שיכעס עלי.

מכלוף מיקי זוהר: בכל מקרה - - -

<אופיר פינס: נשאל אותו.

<אופיר פינס: אפשר להמר על זה.

איתן ברושי: מי שמשחק כדור עף יודע להסביר למה.

מכלוף מיקי זוהר: ברשותכם נתחיל.

מכלוף מיקי זוהר: אין לנו הרבה זמן.

מכלוף מיקי זוהר: אני חייב לומר שאנחנו די קצרים בזמן, לכן אנחנו נצטרך להיות קצרים וקולעים.

מכלוף מיקי זוהר: וקולעים לא רק לסל, בעיקר במשפטים.

מכלוף מיקי זוהר: אני אמור לסיים את הישיבה בשעה שלוש.

איתן ברושי: עד שבת ייגמר הדיון.

מכלוף מיקי זוהר: עד שבת, בהחלט.

מכלוף מיקי זוהר: אני לא אאפשר שהדיון הזה יתקיים בשבת, אם זה מה שאתה טוען.

מירב בן ארי: אתה תסגור את כל המדינה בשבת.

מכלוף מיקי זוהר: לא, לא, לא את כל המדינה, רק את המסחר.

מירב בן ארי: רק חלק ממנה.

מכלוף מיקי זוהר: רק את המסחר.

מכלוף מיקי זוהר: כל השאר, בתי קפה יפעלו כסדרם.

מירב בן ארי: עזוב, מיקי, חבל.

מירב בן ארי: נגרום משבר קואליציוני?

מכלוף מיקי זוהר: רגע, לא דיברנו שאין משברים קואליציוניים?

מירב בן ארי: אין, אין.

מכלוף מיקי זוהר: כן, יואל, בבקשה.

יואל רזבוזוב: תודה.

יואל רזבוזוב: אז קודם כל זה כבר לא דיון ראשון בנושא של ספורט בשבת ובכלל.

יואל רזבוזוב: אני חושב ששבת זה נושא גדול מדי בשביל להיכנס לדיון הזה, וכמו שציינו כאן באמת על השבת גם תיפול הקואליציה.

מכלוף מיקי זוהר: תתפלא, תתפלא.

יואל רזבוזוב: מה שאני קודם כל חושב בנושא, אני לא נגד שומרי מסורת ואני אמרתי גם בתור ספורטאי ובאליפויות רשמיות, לא הייתי רוצה לדעת שיש מישהו יותר טוב ממני ובגלל שהוא שומר מסורת, הוא לא יכול לעמוד על הפודיום.

יואל רזבוזוב: לזה אפשר להתייחס נקודתית וזה מה שאנחנו עושים.

יואל רזבוזוב: רק דוגמא, בשבוע שעבר פנו אלי קבוצה בהתעמלות, מנתניה, שיש שם בנות שהן דתיות ופשוט ביקשו בעניין אליפות ישראל.

יואל רזבוזוב: פניתי לאיגוד ההתעמלות, יושב כאן יו"ר איגוד ההתעמלות אופיר פינס, ובשנייה זה אפשרי.

יואל רזבוזוב: זה ניתן.

יואל רזבוזוב: ברגע שזה ניתן וזה אפשרי שינוי את ההחלטה והעבירו ליום שישי.

יואל רזבוזוב: אז ברמה הנקודתית אפשר לפתור את זה.

יואל רזבוזוב: להגיש הצעת חוק שהיא דרקונית, ולמה היא דרקונית?

יואל רזבוזוב: כי ברגע שבית מחוקקים, פוליטיקאים מתערבים במהות של הספורט - - -

מירב בן ארי: בסטאטוס קוו.

יואל רזבוזוב: זה לא סטאטוס קוו.

מכלוף מיקי זוהר: תיכף אני אענה.

מכלוף מיקי זוהר: יואל, הרמת לי להנחתה.

יואל רזבוזוב: זה הצ'רטר של הוועד האולימפי הבין לאומי וברגע שאנחנו כפוליטיקאים מתחילים להיכנס לתוך האיגודים, מה מותר לעשות, מה אסור לעשות - יכולים לזרוק אותנו ואנחנו כולנו יודעים את זה – גם מהמשחקים האולימפיים וגם בכדורגל מוופ"א, מפיפ"א ומכל מקום אחר.

יואל רזבוזוב: הצעות חוק שחבר הכנסת מיקי זוהר מגיש לאחרונה, אנחנו רואים באמת איכפת לו מהשבת וזה בסדר, גם לנו איכפת מהשבת, אבל הן לא מדתיות, הן דרקוניות ומוכנות גם להפיל ממשלה ולעצור את כל המדינה.

יואל רזבוזוב: להחזיר אותנו להיות איראן.

מכלוף מיקי זוהר: אמרתי לך, אל תהיה מוטרד לגבי הממשלה.

יואל רזבוזוב: אני שמח.

יואל רזבוזוב: הצעות החוק שלך הן מצוינות בשבילי, כי אני חבר כנסת באופוזיציה, אבל אנחנו מדברים - - -

מכלוף מיקי זוהר: מה הסקר האחרון אומר?

מכלוף מיקי זוהר: הליכוד מתחזק.

מכלוף מיקי זוהר: גם כולנו.

יואל רזבוזוב: הליכוד, אני לא יודע.

יואל רזבוזוב: אני לא נכנס עכשיו לרמה הזאת.

יואל רזבוזוב: אנחנו מבינים, אתה עובד לקראת הפריימריז של הליכוד, לציבור שלך וזה מצוין.

יואל רזבוזוב: אתה עושה עבודה מצוינת.

יואל רזבוזוב: הציבור שלך אוהב את מה שאתה עושה, אבל לדפוק, ואני משתמש במילה הזאת – מילה קשה – את כל המדינה, את כל המסחר בשבת, את כל האנשים ואת הספורט בשבת?

יואל רזבוזוב: אי אפשר לא לעשות ספורט בשבת.

יואל רזבוזוב: במדינה דמוקרטית, מתוקנת, מדינה יהודית ודמוקרטית - - -

מכלוף מיקי זוהר: יהודית ודמוקרטית.

מכלוף מיקי זוהר: לא לשכוח את היהודית.

מכלוף מיקי זוהר: אני יודע שאתם נוטים לשכוח את היהודית.

יואל רזבוזוב: לא, אנחנו לא.

יואל רזבוזוב: אנחנו נוטים להתמקד גם ביהודית.

מכלוף מיקי זוהר: בוא נתמקד גם ביהודית.

יואל רזבוזוב: אנחנו נתמקד, אבל לא צריך להתמקד יותר מדי, כי אחרת - - -

מכלוף מיקי זוהר: לא ללכת נגד היהדות.

יואל רזבוזוב: ברגע שמפסיקים ספורט בשבת, אנחנו פשוט שוכחים מהספורט.

יואל רזבוזוב: אפשר לסגור את הוועד האולימפי, את משרד התרבות והספורט.

יואל רזבוזוב: יהיה משרד תרבות, לא יהיה ספורט.

מכלוף מיקי זוהר: הדברים ברורי, חבר הכנסת רזבוזוב.

יואל רזבוזוב: לא יהיה ספורט.

יואל רזבוזוב: ועוד פעם, בשביל הצרכים, תחשוב, הצרכים שלך לפריימריז של הליכוד, העיקר לעשות - - -

מכלוף מיקי זוהר: די, נו, מה יש לכם מהפריימריז?

מכלוף מיקי זוהר: יש עוד שלוש שנים.

יואל רזבוזוב: הפריימריז בפברואר.

מכלוף מיקי זוהר: מה קשור לפריימריז?

יואל רזבוזוב: אני מציע לך שתחשוב טוב.

יואל רזבוזוב: ההצעה הזאת היא הצעה גרועה ואנחנו נתנגד לה בכול הכוח.

מכלוף מיקי זוהר: טוב, ברור.

מכלוף מיקי זוהר: תודה רבה אדוני.

מכלוף מיקי זוהר: רק ברשותך, אני לא חבר כנסת ותיק כמוך, אני רק תשעה חודשים פה, אבל אני לומד מהר וגיליתי - - -

יואל רזבוזוב: אנחנו רואים.

מכלוף מיקי זוהר: וגיליתי שהצעות חוק לא תמיד חובה שיעברו בקריאה שנייה ושלישית ויהפכו לחוק.

מכלוף מיקי זוהר: לפעמים הצעת חוק, ובטח יסכים איתי אופיר פינס מניסיונו הרב, לפעמים הצעת חוק יוצרת סיטואציה שמגיעים למצב שיושבים ופותרים את הבעיות.

מכלוף מיקי זוהר: כשאין הצעת חוק מרחפת באוויר, כולם מרשים לעצמם לעשות ככל העולם על רוחם, כי הם אומרים תשמע, הכל פרוץ.

מכלוף מיקי זוהר: מה קרה מהצעת החוק שהגשתי היום בנושא השבת, לגבי מסחר בשבת?

מכלוף מיקי זוהר: מתקיים שיח.

יואל רזבוזוב: לא יקרה כלום.

יואל רזבוזוב: כלום לא יקרה.

מכלוף מיקי זוהר: פתאום אני הולך לשבת בימים הקרובים עם סיעת כולנו ולהגיע לאמנה שתפתור את הנושא הזה אחת ולתמיד במדינת ישראל.

מכלוף מיקי זוהר: למה?

מכלוף מיקי זוהר: כי יש הצעת חוק מרחפת באוויר.

מכלוף מיקי זוהר: מה קורה עכשיו כשהצעת החוק שלי לגבי ספורט בשבת תעבור בוועדת שרים ובקריאה ראשונה?

מכלוף מיקי זוהר: פתאום אתה תראה את כל האיגודים יושבים עם משרד התרבות והספורט, מגיעים להבנות בנושא הזה.

מכלוף מיקי זוהר: החוק שלי לא בהכרח נועד כדי לעבור.

מכלוף מיקי זוהר: החוק שלי נועד כדי לעורר דיון, לעורר שיח שיביא לפתרון.

מכלוף מיקי זוהר: ואם אני הצלחתי להביא לפתרון, זה כמו שהעברתי את הצעת החוק.

מכלוף מיקי זוהר: עכשיו ברשות

מכלוף מיקי זוהר: כם נעבור - - -

מירב בן ארי: ההצעה של הספורט עברה טרומית?

מכלוף מיקי זוהר: לא.

מכלוף מיקי זוהר: הוא יעבור בקרוב ועדת שרים וטרומית.

מכלוף מיקי זוהר: אני הולך ל - - -

יואל רזבוזוב: כשוועדת שרים תלויה בחבר כנסת אחד, 61, כל חוק אפשר להעביר.

מכלוף מיקי זוהר: אתה רואה מה זה?

מכלוף מיקי זוהר: בגלל זה אנחנו לא רוצים לצרף אף אחד לקואליציה, שלא תפריעו לנו בעשייה.

מכלוף מיקי זוהר: בואו נמשיך.

מכלוף מיקי זוהר: תודה רבה חבר הכנסת רזבוזוב.

מכלוף מיקי זוהר: דבריך היו ברורים.

מכלוף מיקי זוהר: נעבור לאיתן זליגר, אבא שמייצג ספורטאים.

מכלוף מיקי זוהר: נשמח לשמוע אותך, בבקשה.

<איתן זליגר: שלום.

<איתן זליגר: אני אבא לארבע בנות, שלוש מהן ספורטאיות מקצועניות.

<איתן זליגר: שתיים בהתעמלות אקרובטית ואחת בשחייה אומנותית.

<איתן זליגר: הן מתאמנות שש פעמים בשבוע, ארבע עד חמש שעות כל יום.

<איתן זליגר: אנחנו ממזכרת בתיה.

<איתן זליגר: אני אגיד לכם איך מתנהל סדר היום שלנו.

<איתן זליגר: אנחנו כל היום בחרדה – מתי תגיע התחרות של האיגוד הזה בשבת ומתי תגיע התחרות של האיגוד ההוא בשבת.

<איתן זליגר: הבנות שלי הן מהטובות בנבחרת, הן מקצועניות, הן הולכות לטוס עם איגוד ההתעמלות לאליפות בלגיה הפתוחה בעוד חודש-חודש וחצי.

<איתן זליגר: הן מקצועניות לכל דבר ועניין.

<איתן זליגר: רק בישראל - - -

<אופיר פינס: איך תתחרינה בשבת באליפות בלגיה הפתוחה?

<איתן זליגר: אתה קודם כל אל תדאג לשבת שלי.

<אופיר פינס: אני שואל אותך.

<איתן זליגר: אני אומר לך, יש לנו פתרונות הלכתיים בשבת בחו"ל.

<איתן זליגר: יש פתרון.

מכלוף מיקי זוהר: אדוני קורא קריאות ביניים.

<קריאה: סליחה, השבת שומרת גם על הבנות שלו.

<קריאה: זו באמת שאלה לא לגיטימית.

<קריאה: יש זכות לשחק בשבת.

מכלוף מיקי זוהר: סליחה, סליחה, אם הדיון הזה יתקיים ככה זה לא ילך.

מכלוף מיקי זוהר: אני מבקש בזכות דיבור לא להפריע לאחר לדבר.

מכלוף מיקי זוהר: אנחנו נאפשר לכולם להביע את עמדתם.

מכלוף מיקי זוהר: לא לכולם, לרובם.

מכלוף מיקי זוהר: לא לכולנו לפחות.

<איתן זליגר: אם אופיר ינסה ללמוד פתרונות הלכתיים, יש פתרונות הלכתיים לחו"ל בעניין התעמלות.

<איתן זליגר: לא בכל תחום ולא בכל מקצוע, אבל אתם אף פעם פה בכנסת לא אישרתם ללשכת עורכי הדין לעשות מבחני לשכת עורכי הדין בשבת ולא שאלתם איך פרופסור למשפטים יופיע בהרווארד בשבת.

<איתן זליגר: לא שאלתם את השאלה הזאת, כי זה היה ברור לכם שמבחן לשכת עורכי דין לא מתקיים בשבת.

<איתן זליגר: אותו דבר ברור לכם שמבחן לרפואה לא מתקיים בשבת.

<איתן זליגר: למה?

<איתן זליגר: כי אנחנו מדינה יהודית וכולם יכולים להיות רופאים וכולם יכולים להיות עורכי דין.

<איתן זליגר: אתם יודעים, תבואו פעם לאליפויות ספורט לנוער בעיקר, גם בבוגרים כמובן, אבל לנוער, זה התחום היחידי שלא תראו בקהל ולא על המגרש או ביציע דתיים.

<איתן זליגר: זה התחום היחידי.

<איתן זליגר: אני יודע, יש פחד מהדת בכל מיני תחומים.

<איתן זליגר: אל תפחדו ותתנו לנו להיכנס, כי אתם כל הזמן מתלוננים שאין מספיק ספורט בארץ, ויושב פה האיגוד האולימפי שאומר שאין מה לעשות, כי אנחנו לא מספיק אנשים.

<איתן זליגר: אתם מפסידים פה 20% מהאוכלוסייה, שיכולה להיות מצוינת.

<איתן זליגר: מצוינת בתחום הזה, וזה רק בגלל ההתעקשות שלכם על כל הדברים האלה.

<איתן זליגר: אני מכיר את כל הסיבות ויש גם סיבות מצוינות ואני מסכים עם חבר הכנסת מיקי זוהר.

<איתן זליגר: צריך פה הידברות.

<איתן זליגר: אף אחד לא רוצה להתעקש ואנחנו מוכנים לישון במלונות ליד התחרויות כדי להגיע עד שישי, עד כניסת שבת, ומוכנים להישאר בצאת השבת, אבל לא יכול להיות שאיגוד השחייה, בכלל בלי שום בעיה, שולח תחרות, אליפות ישראל שנה אחרי שנה – בשבת.

<איתן זליגר: אנחנו מתכתבים איתם, יש לנו פה את המכתבים.

<איתן זליגר: אין תשובות, אף אחד לא עונה לך.

<איתן זליגר: זה בכלל לא מעניין.

<איתן זליגר: עכשיו יש לנו את העניין של – אל תתערבו לנו.

<איתן זליגר: חברה, באמת, אנחנו משלמים מיסים בדיוק כמוכם, רוצים, אוהבים את הספורט לא פחות מכם.

<איתן זליגר: משקיעים בספורט לא פחות מכם.

<איתן זליגר: רק הדבר היחיד שאנחנו רוצים – אפשרות שווה להתחרות בספורט.

מכלוף מיקי זוהר: איתן, תודה.

מכלוף מיקי זוהר: אני רק רוצה לומר שוב, הצעות החוק שלי יכולות להוות בסוף גם חוק קיים, אבל הן בעיקר צריכות להוות בשלב זה מנוף.

מכלוף מיקי זוהר: אנחנו יודעים שאין דבר טוב יותר מהידברות ואין דבר טוב יותר מלהגיע להבנות.

מכלוף מיקי זוהר: אבל מה שקרה לצערי הרב, בהמשך למה שאמרת, שבשנים האחרונות נוצר מצב שאם אדם מנסה לשמור על יהדותו במדינה הזו, ואף אחד לא רואה פה כיפה על הראש, על יהדותו, לא מדבר על להיות חרדי.

מכלוף מיקי זוהר: לשמור על יהדות מינימאלית, לנוח בשבת.

איתן ברושי: אצלנו גם מי שלא שומר שבת הוא יהודי.

מכלוף מיקי זוהר: לא, לא, לא.

איתן ברושי: לא, כדאי לדייק בעניין הזה.

מכלוף מיקי זוהר: אתה יודע מה נהוג ביהדות בשבת?

מכלוף מיקי זוהר: לנוח.

איתן ברושי: בכל זאת אנחנו מדינה חופשית.

מכלוף מיקי זוהר: אם בן אדם רוצה - - -

מירב בן ארי: כל אחד יש את המנוחה שלו.

מכלוף מיקי זוהר: אם אדם רוצה ביום השבת - - -

איתן ברושי: זה לא מה שהתכוונתי.

איתן ברושי: תדייק.

מכלוף מיקי זוהר: אם אדם רוצה ביום השבת לנוח, נניח שזו האג'נדה שלו, לנוח ביום שבת, הוא לא יכול לעשות את זה.

מכלוף מיקי זוהר: אז אני רק אומר דבר אחד, אני לא באתי לפה לייצר שוב פעם שיח.

מכלוף מיקי זוהר: מספיק התקשורת היום, ביפעת כמה יצא, מקום ראשון?

מכלוף מיקי זוהר: זה לא העניין פה.

מירב בן ארי: זו המטרה, לא?

מכלוף מיקי זוהר: לא, לא.

מכלוף מיקי זוהר: תתפלאו, אבל לא.

מירב בן ארי: דווקא נראה כך.

מכלוף מיקי זוהר: מה שהמטרה שלי לפחות, ככה אני מרגיש, שיהיה אפשר לכולם, לא לכולנו, לכולם, לחיות כמו שהם רוצים לחיות במדינה שלהם.

מכלוף מיקי זוהר: כן, חברת הכנסת מירב בן ארי מכולנו, בבקשה.

מירב בן ארי: תודה רבה אדוני יושב הראש.

מירב בן ארי: באמת, מעבר להערכה שלי אליך, יש לי אליך אמפטיה מאד גדולה ואתה יודע את זה, אבל באמת, אני חייבת לומר משהו ואני ממש מתנצלת שאני צריכה ללכת לשדולה בוועדה, אבל אני חייבת לומר משהו אחד.

מירב בן ארי: הנושא הזה של השבת ואני מאד מתחברת למה שאתה אומר, חייב להיות כאן בהידברות.

מירב בן ארי: זה שיש תחרויות במדינת ישראל שכופות לצורך העניין על מגזר מסוים להצטרף לתחרות בלית ברירה, לדעתי זה משהו שחייב להיפתר.

מירב בן ארי: אני באמת מאמינה - וגם אני כאן תשעה חודשים – שהדרך זה לא ככה.

מירב בן ארי: אני מאד מצטערת, למרות שזו פלטפורמה נוחה ויש דיבור ויש שיח, בסוף צריך לסגור את זה מול האנשים הרלבנטיים ואיפה שצריך שחברי כנסת יתערבו ספציפית, זה התפקיד שלהם.

מירב בן ארי: בטח מי שחברים בוועדת המשנה של הספורט כמוני וכמו החברים כאן.

מירב בן ארי: עכשיו אני רוצה להגיד עוד משהו אחד.

מירב בן ארי: נראה לי שהדבר הכי חשוב בוועדה הזאת, זה שהבשורה מחבר הכנסת מיקי זוהר, היא בשורה מאד טובה, כי מה ששמענו עכשיו ופורסם בכל אמצעי התקשורת, שבסך הכל המטרה של חוק השבת, שאני נגדו ואתה יודע את זה, היא בסך הכל כדי להוות פלטפורמה לדיון.

מירב בן ארי: ולדעתי, מה שנקרא - - -

מכלוף מיקי זוהר: לא.

מכלוף מיקי זוהר: לייצר מנוף לדיון.

מירב בן ארי: לא, זה מנוף.

מירב בן ארי: פלטפורמה, מנוף, לא יודעת מה, בניין, מה שתחליט.

מירב בן ארי: בסוף המטרה היא שלא יהיה חוק שבת - - -

מכלוף מיקי זוהר: מי אמר?

מירב בן ארי: אלא שתהיה הידברות.

מירב בן ארי: זה מה שאתה אומר.

מכלוף מיקי זוהר: זה הכי טוב.

מכלוף מיקי זוהר: הכי טוב לשמוע דברים - - -

מירב בן ארי: הנה, אני בסך הכל מקישה מדבריך.

מירב בן ארי: יפה.

מירב בן ארי: אני לא בעד ללכת על הראש של אף אחד פה ואני עשיתי את זה גם בנשוא של הסטודנטים.

מירב בן ארי: בסופו של דבר המטרה היא לפתור את המצב ואני חושבת שאם המטרה שלך היא בסופו של דבר להעלות למודעות, אז העלינו למודעות.

מירב בן ארי: כל בעלי העסקים במדינת ישראל נזדעקו וכולם יודעים מה מיקי זוהר חושב.

מירב בן ארי: לצורך העניין, מבחינתי אני יצאתי מהוועדה הזאת עם בשורה, וזה הדבר הכי חשוב, שחוק השבת - - -

מכלוף מיקי זוהר: את הולכת לתקשורת עכשיו?

מירב בן ארי: חס וחלילה, זה התפקיד שלך.

מכלוף מיקי זוהר: לא, לא.

מירב בן ארי: אני בסך הכל יוצאת מכאן עם הבשורה שחוק השבת בסך הכל הולך להידברות ואני שמחה, כי אני בעד.

מירב בן ארי: ובתור חברת מועצת העיר תל אביב-יפו לשעבר שגם הצביעה במועצת העיר על פתיחת עסקים בשבת, שאני מאד מאד תומכת בעניין הזה, אני כמובן נגד החוק שלך באופן גורף, אני שמחה מאד לשמוע שחברי, שיש לי אליו הערכה רבה, בסך הכל רוצה להביא את המשק להידברות.

מירב בן ארי: יישר כוח.

מירב בן ארי: אני איתך, אותו דבר כמו בעסקים, גם בספורט.

מירב בן ארי: אבל יש בי הערכה אליך.

מכלוף מיקי זוהר: טוב, תודה גברתי.

מירב בן ארי: הכל מהערכה רבה כמובן.

מירב בן ארי: זה הכי חשוב בוועדה הזאת.

מכלוף מיקי זוהר: אני רק אענה בקצרה, במשפט קצר ואומר שאין חולק שההידברות היא הדבר הטוב ביותר לפתור בעיות.

מכלוף מיקי זוהר: אין חולק שגם הסכמתי בוועדת השרים, שועידת המנכ"לים שהולכת ליצור את אותה הידברות, תסיק את מסקנותיה - - -

מירב בן ארי: אז זה אומר שאין הצעות חוק?

מכלוף מיקי זוהר: בטרם אקדם את החוק שלי.

מכלוף מיקי זוהר: שוב, כשהחוק שלי יעבור בקריאה טרומית ב-6 בינואר - - -

מירב בן ארי: בהסכמה של הקואליציה.

מכלוף מיקי זוהר: בהסכמה של הקואליציה.

איתן ברושי: באיזו שנה, מיקי?

מכלוף מיקי זוהר: בשנת 2016.

מירב בן ארי: יש לנו דד-ליין.

מירב בן ארי: לנו ולכל עם ישראל.

מכלוף מיקי זוהר: אנחנו נמתין אותו.

מירב בן ארי: לנוח בשבת, כמו חבר הכנסת מיקי זוהר.

מכלוף מיקי זוהר: אנחנו נמתין איתו בטרם נקדם אותו, תני לי להשלים.

מירב בן ארי: כמה בוחרי ליכוד הולכים לקניון בשבת?

מכלוף מיקי זוהר: לא הרבה.

מירב בן ארי: כמה בוחרי ליכוד הולכים לראות כדורסל?

מירב בן ארי: עזוב, נו, באמת.

מירב בן ארי: העיקר שיש לנו הערכה רבה אחד לשני.

מכלוף מיקי זוהר: אין חולק.

מירב בן ארי: אין חולק.

מכלוף מיקי זוהר: ואני רוצה לבדוק את הציטוט הזה שהיה בידיעות אחרונות.

מכלוף מיקי זוהר: אני מתעקש.

מירב בן ארי: אין בעיה.

מכלוף מיקי זוהר: טוב, בואו נמשיך.

מכלוף מיקי זוהר: אופיר פינס, בבקשה.

<אופיר פינס: תודה, אדוני יושב הראש.

<אופיר פינס: תראה, יש לך כנראה השקפת עולם מסוימת, ראיתי חוקים שלך שאנחנו לא יכולים לעשות קניות יותר בשבת ואתה לא רוצה לעשות ספורט בשבת, אמנם בסייגים.

מכלוף מיקי זוהר: לא, לא אמרתי שלא רוצה.

<אופיר פינס: כן, כן, אני מפרש את זה כ - - -

מירב בן ארי: בהידברות.

מכלוף מיקי זוהר: לא, מה זה?

מכלוף מיקי זוהר: יש דברים שאפשר - - -

<אופיר פינס: לא, אני קורא את הצעת החוק שלך.

מכלוף מיקי זוהר: שיהיה ברור.

מכלוף מיקי זוהר: לא להטעות.

<אופיר פינס: אלף אני מקבל את מה שאתה אומר, שהכוונה שלך זה לא לסגור את הספורט בכלל ובשבת.

מכלוף מיקי זוהר: בשבת, וגם לא את כל הדברים בשבת.

מכלוף מיקי זוהר: יש הרבה דברים שהם פתוחים בשבת.

<אופיר פינס: אבל זו עלולה להיות התוצאה, גם אם אתה לא תרצה בכך.

<אופיר פינס: אני רוצה קודם כל להגיד מה המצב.

<אופיר פינס: אני יושב ראש איגוד ההתעמלות, האיגוד הרביעי בגודלו בישראל ויש לנו 100 אגודות ספורט, כ-4,000 מתעמלים בשישה ענפים שונים, כולל אקרובאטיקה, וברוך השם אנחנו מביאים הרבה מאד הישגים למדינת ישראל, ואני חושב שגידי לוסטיג, מנכ"ל הוועד האולימפי, אני מניח יאשר שאנחנו אחת התקוות האולימפיות הכי משמעותיות של ישראל לאולימפיאדה הקרובה בהתעמלות אומנותית.

<אופיר פינס: אני מקווה שהתקווה תתממש.

<אופיר פינס: עכשיו, אלף, אנחנו עושים הרבה מאד תחרויות בשבת ואנחנו עושים הרבה מאד תחרויות לא בשבת.

<אופיר פינס: אין עניין דווקא לעשות תחרויות בשבת.

<אופיר פינס: נתן חבר הכנסת יואל רזבוזוב דוגמא מהשבוע שעבר, שקבענו תחרות בשבת.

<אופיר פינס: הייתה בקשה משתי אגודות לדחות את התחרות, להקדים את התחרות והקדמנו את התחרות.

מכלוף מיקי זוהר: מצוין, אני מברך על זה.

<אופיר פינס: כן.

<אופיר פינס: בדקנו מה הבעיה, למה קבעו בשבת.

<אופיר פינס: אני בדקתי למה קבעו בשבת דווקא.

<אופיר פינס: מסתבר שביום שישי חלק גדול מהשופטים שהיו אמורים להיות עמוד התווך של התחרות הזו, עובדים.

<אופיר פינס: ביום שישי הם עובדים.

<אופיר פינס: וכדי שהם יבואו לתחרות ביום שישי, הם צריכים להפסיד יום עבודה.

<אופיר פינס: כרגע לא משלמים להם על הדבר הזה.

<אופיר פינס: יכול להיות שנצטרך לשלם להם על הדבר הזה.

<אופיר פינס: גם אם אפשר לשלם על הדבר הזה, לא תמיד הם יכולים לקחת חופשות מתי שהם רוצים.

<אופיר פינס: העניין מסובך.

<אופיר פינס: שנית, תראו, אין לי שום בעיה עם הידברות ואני חושב שמהבחינה הזאת בוודאי שהצעת החוק שלך מייצרת אפשרות להידבר ואני בהחלט באתי לכאן על חשבוני ועל חשבון הזמן שלי.

<אופיר פינס: אני מתנדב באיגוד ההתעמלות.

<אופיר פינס: באמצע היום עליתי לירושלים במיוחד לטובת ההידברות הזו, כי אני מחשיב את הכנסת, מחשיב את הוועדה ומחשיב את הדיון, כי הדיון הוא דיון אמיתי.

<אופיר פינס: אבל השאלה שאנחנו צריכים לשאול את עצמנו – מה האלטרנטיבות שיש לנו.

<אופיר פינס: אם הייתם קמים ואומרים שיהיה עוד יום מנוחה, יום ראשון בישראל, נפתרה כל הבעיה.

<אופיר פינס: אנחנו כפי שאמרתי לא מקיימים תחרויות בשבת דווקא, כדי להכניס מישהו או לא לאפשר.

מכלוף מיקי זוהר: אני באמת מקווה.

מכלוף מיקי זוהר: זה גם מה שאמרתי.

מכלוף מיקי זוהר: אמרתי אגב שהחוק שלי יכול להוביל לכך שסוף סוף יוסיפו במדינת ישראל עוד יום מנוחה, שיהיה ביום ראשון.

מירב בן ארי: את זה כבר סילבן - - -

<אופיר פינס: תחשוב רגע, אדוני יושב הראש, למה באופן טבעי כל הספורט בארץ ובעולם, לא שאלתי אותך את השאלה איתן, סליחה שאני קורא לך בשמך הפרטי, כי זה מה שאני זוכר, לא שאלתי אותך כדי לקנטר אותך.

<אופיר פינס: שאלתי אותך כי אני יודע את המציאות.

<אופיר פינס: אין תחרויות של יוצאים ספורטאים ישראלים.

<אופיר פינס: אין.

<אופיר פינס: אפס.

<אופיר פינס: אין תחרויות שיוצאים ספורטאים ישראלים מאיגוד ההתעמלות - איגודים אחרים אני לא יודע – לייצג את ישראל שבסוף הם לא מתקיימות בשבת.

<אופיר פינס: גם בשבת.

<אופיר פינס: לא רק.

<אופיר פינס: שישי, שבת, ראשון בדרך כלל.

<אופיר פינס: חמישי, שישי, שבת, ראשון.

<אופיר פינס: אין מצב.

<אופיר פינס: אז מה אתם רוצים?

<אופיר פינס: רגע, אז ממה נפשך?

<קריאה: אבל לא זו הבעיה בכלל.

מכלוף מיקי זוהר: רגע, לא להפריע.

<אופיר פינס: אני רוצה להסביר.

<איתן זליגר: לא, אבל אמרנו לך שזו בעיה שיש פתרונות אליה.

<אופיר פינס: שיש פתרונות.

<אופיר פינס: אגב, קודם כל אני שמח לשמוע.

<איתן זליגר: אתה יודע איפה הכי קשה, בישראל.

<איתן זליגר: רק בישראל - - -

<אופיר פינס: ואני רוצה לשאול למה אין פתרונות בישראל - - -

<איתן זליגר: אם נעשה ויכוח הלכתי לעניין הזה - - -

<אופיר פינס: אדוני יושב הראש, אלף תתפלא.

<אופיר פינס: אני אשמח לשמוע וגם להזמין לישיבה גם אנשים שיכולים להסביר לנו את הצד ההלכתי.

<אופיר פינס: אני רוצה להבין, באמת אני רוצה להבין.

<אופיר פינס: איך זה שיש פתרונות הלכתיים בחו"ל ואין פתרונות הלכתיים בארץ.

<אופיר פינס: זה מעניין אותי.

<איתן זליגר: יש.

<אופיר פינס: אני חושב שזה צריך לעניין את הוועדה וזה צריך להיות בגדר ה - - -

מכלוף מיקי זוהר: אני אגיד לך בכנות רבה, אני לא רוצה להיכנס לעניין ההלכתי, הוא לא מעניין אותי.

<אופיר פינס: לא יודע, אבל הוא מעניין.

מכלוף מיקי זוהר: אותי מעניין העניין היהודי.

מכלוף מיקי זוהר: העניין היהודי.

מכלוף מיקי זוהר: יהדות – נכון, היא גם דת, אבל היא גם לאום.

מכלוף מיקי זוהר: והלאום היהודי שלנו קובע, כי אגב אני יודע, אם מישהו שכח, כשרצינו את הזכות בארץ הזו, באנו עם התנ"ך, זה היה בן גוריון.

מכלוף מיקי זוהר: הקושאן.

מכלוף מיקי זוהר: אמר הנה העדות לזכות על הארץ הזו.

מכלוף מיקי זוהר: היא נובעת מיהדותנו.

מכלוף מיקי זוהר: אם אנחנו לא היינו יהודים שבמשך אלפי שנים הוגלינו, לא היינו יכולים לטעון זכות על הארץ הזאת.

מכלוף מיקי זוהר: מהרגע שטענו זכות על הארץ הזו עם היהדות שלנו, אנחנו צריכים גם לכבד את העקרונות שבה, שביום מנוחה בשבוע, יום אחד בשבוע שיוצא יום שבת, אנחנו צריכים בעיקר לנוח.

מכלוף מיקי זוהר: זה הרעיון היהודי.

מכלוף מיקי זוהר: עכשיו, מי שרוצה לעשות אחרת, זו מדינה דמוקרטית.

מכלוף מיקי זוהר: אני לא אומר שלא.

מכלוף מיקי זוהר: אני בעד - - -

מירב בן ארי: איך זה מדינה דמוקרטית אם אתה כופה עלינו?

מירב בן ארי: איפה הדמוקרטיה?

מכלוף מיקי זוהר: לא נכון.

מכלוף מיקי זוהר: יש לך טעות, אבל הדמוקרטיה - - -

<אופיר פינס: תראה, לכל אחד יש את ההיגיון שלו.

<אופיר פינס: לך יש את ההיגיון שלך.

מכלוף מיקי זוהר: עם כל הכבוד, הדמוקרטיה היא ברורה לכולם פה, גם לי, אבל הדמוקרטיה לא יכולה לקעקע את הרעיון היהודי.

מכלוף מיקי זוהר: המדינה הזאת היא לא מדינה ישראלית ודמוקרטית, היא מדינה יהודית ודמוקרטית.

מכלוף מיקי זוהר: כל עוד הדמוקרטיה לא מקעקעת את היהדות, הכל בסדר.

<אופיר פינס: אדוני יושב הראש, אבל בדמוקרטיה יש עוד עיקרון חשוב - - -

מכלוף מיקי זוהר: אני לא אאפשר לדמוקרטיה לקעקע את היהדות, נקודה.

מכלוף מיקי זוהר: זו דעתי.

<אופיר פינס: יפה.

<אופיר פינס: אבל בדמוקרטיה, אדוני יושב הראש, יש עוד עיקרון חשוב.

<אופיר פינס: העיקרון הזה אומר שיש גם דבר שנקרא בדמוקרטיה הרוב קובע, בלי להתעלם מזכויות המיעוט.

מירב בן ארי: בלי להתעלל גם במיעוט.

<אופיר פינס: אבל הרוב קובע.

מכלוף מיקי זוהר: אתה יודע ש-61 זה רוב.

<אופיר פינס: נכון.

<אופיר פינס: וטוב שכך.

מכלוף מיקי זוהר: לאן את הולכת?

מכלוף מיקי זוהר: למה את הולכת?

מכלוף מיקי זוהר: עד שהתחלנו ליהנות פה.

מירב בן ארי: אני חייבת ללכת.

<אופיר פינס: חברה, אני רוצה להגיד כך.

<אופיר פינס: קודם כל אתם הרי כולכם יודעים שאין מספיק מתקנים לקיים תחרויות שלא בשבת.

<אופיר פינס: כל מי שאומר אחרת זה-.

<אופיר פינס: ולא רק שאין מתקנים, זה ברמות דמיוניות.

<אופיר פינס: יושב כאן מנכ"ל משרד התרבות והספורט, הוא יכול להגיד לכם.

<אופיר פינס: לא אני אעיד על איגוד ההתעמלות.

<אופיר פינס: שהוא יעיד על איגוד ההתעמלות.

<אופיר פינס: אין לנו ברירה אלא לקיים.

<אופיר פינס: אם יעשו עכשיו עוד 10-20 מתקנים, אתה יודע מה?

<אופיר פינס: עולם אחר.

<אופיר פינס: יכול מאד להיות.

<אופיר פינס: אבל אין אפשרות, כי בכל יתר הימים מתאמנים, משתמשים, האולמות של אחרים.

<אופיר פינס: זה לא רק אולמות ייעודיים להתעמלות.

<אופיר פינס: יש בתי ספר וכדומה.

<אופיר פינס: לא במקרה זה בשבת.

<אופיר פינס: כי כשהאחרים לא יכולים, אז סוף סוף אנחנו גם מקבלים וזה לא עובד הפוך.

<אופיר פינס: אני רוצה להגיד עוד דבר.

<אופיר פינס: קבעת פה איזה שהוא מנגנון מעניין בחוק שאני לא מבין אותו.

<אופיר פינס: אם תבוא אגודה ותגיד שהיא רוצה לא להתחרות, איך האגודה תחליט, אדוני יושב הראש?

<אופיר פינס: אני רוצה שתגיד לי, כי אם אדם אחד, במקרה יושב ראש האגודה נגיד שהוא דתי, נגיד.

<אופיר פינס: או לחילופין יש ספורטאי או ספורטאית אחת שהיא דתייה.

<אופיר פינס: אז זה הופך את כל המועדון, או שיש איזו שהיא הצבעה של ההורים?

<אופיר פינס: של המתעמלים?

מכלוף מיקי זוהר: לא.

מכלוף מיקי זוהר: קודם כל מהותן של ועדות בכנסת היא באמת להידון ברגולציה ובשיטות ואיך באמת מכפיפים את החוק.

מכלוף מיקי זוהר: אני מאמין, למה בחרתי אגודה, מאחר שאני מגיע מרקע ספורטיבי ואני יודע איך מתנהלת אגודה.

מכלוף מיקי זוהר: אם אני יושב ראש אגודה, יש לי מגוון שיקולים.

מכלוף מיקי זוהר: האוהדים שלי.

מכלוף מיקי זוהר: המתאמנים שלי או השחקנים ששייכים לאגודה, הכסף שמגיע אלי – אם זה מרשות שרוצה לשחק בשבת או לא רוצה לשחק בשבת.

<אופיר פינס: אבל זה מסוכן.

<אופיר פינס: זה מסוכן.

מכלוף מיקי זוהר: מה זאת אומרת?

מכלוף מיקי זוהר: אם אני עיריית קריית גת - - -

<אופיר פינס: עיריית אשקלון.

מכלוף מיקי זוהר: לא, קריית גת.

<אופיר פינס: שהיא לא רוצה - - -

מכלוף מיקי זוהר: לא רוצה.

מכלוף מיקי זוהר: אז אתה תכפה על העירייה שמשלמת את הכסף - - -

<אופיר פינס: אבל היא כופה עלי.

מכלוף מיקי זוהר: לא, חלילה.

מכלוף מיקי זוהר: היא אומרת דבר אחד: כבד אותי.

מכלוף מיקי זוהר: אני רוצה לשחק במוצ"ש.

<אופיר פינס: אבל גם האגודה שמולה תצטרך לקבל את ההחלטה.

מכלוף מיקי זוהר: היא לא רוצה לשחק בשבת.

מכלוף מיקי זוהר: אגב, וזה גם האוהדים.

מכלוף מיקי זוהר: אחד השיקולים הנכון והאובייקטיבי ביותר מצוי בידיה של הנהלת הקבוצה.

<אופיר פינס: אמרת קודם היושב ראש.

מכלוף מיקי זוהר: לא, יושב הראש זה ההנהלה.

מכלוף מיקי זוהר: היושב ראש נבחר על ידי ההנהלה.

מכלוף מיקי זוהר: ההנהלה בוחרת אותו או מדיחה אותו.

מכלוף מיקי זוהר: אתה רוצה להיות יושב ראש אתה צריך ליצור קונסנסוס נרחב.

<אופיר פינס: בקיצור, אני רוצה להציע לך הצעה בסיום דברי.

<אופיר פינס: אם אתה באמת ובתמים – ואני מאמין לך - - -

מכלוף מיקי זוהר: חד משמעית.

<אופיר פינס: מתכוון שאתה רוצה לייצר מסלול של הידברות לפני שאתה רוצה לבחון את ההליך - - -

מכלוף מיקי זוהר: אבל אתה רואה שלא קרה המסלול הזה.

<אופיר פינס: אז אדרבא.

מכלוף מיקי זוהר: כי החוק לא עבר ועדת שרים.

מכלוף מיקי זוהר: אני אסביר לשרה שאם היא תעביר את זה בוועדת שרים, פתאום תהיה הידברות.

מכלוף מיקי זוהר: נכון, יוסי?

<אופיר פינס: לא, אבל אתה יכול לעשות הידברות לפני שאתה מעביר את זה לוועדת שרים.

<קריאה: יש אליפויות עוד מעט.

<אופיר פינס: עובדה שאני, כמו שבאתי היום וכל החברים האחרים הטריחו את עצמם ובאו, אדרבא.

<אופיר פינס: תקים צוות שיעבוד מול ועדת השרים.

<שלי שנדור אלקיים: יש לו ועדת זכויות, למה הוא צריך להקים צוות?

<אופיר פינס: כן, אוקיי, אז שייכנס את הוועדה.

<שלי שנדור אלקיים: יושב הריבון, עם ועדת ספורט, למה הוא צריך להקים צוות?

<אופיר פינס: סבבה, מעולה.

מכלוף מיקי זוהר: אנחנו נעשה את זה במסגרת הוועדה.

<אופיר פינס: נכנס הידברות.

<אופיר פינס: אני רואה בישיבה הזאת תחילתה של הידברות.

<אופיר פינס: אדרבא.

מכלוף מיקי זוהר: כן.

מכלוף מיקי זוהר: אני שמח.

<אופיר פינס: תקדיש לזה זמן.

<אופיר פינס: תקדיש לזה מאמצים.

<אופיר פינס: אני מוכן לשבת פה היום עד הלילה.

<אופיר פינס: הנה, באתי.

מכלוף מיקי זוהר: לא, היום יש כבר כמה פגישות.

מכלוף מיקי זוהר: אבל אנחנו נקבע יום אחד שהוא יהיה מהבוקר עד הלילה.

<אופיר פינס: תעשה פגישה מהבוקר עד הלילה, תעשה רצף של פגישות.

<אופיר פינס: אני מוכן למצות את ההידברות, אני מוכן לקדם אותה.

<אופיר פינס: אין לי שום בעיה לנסות ולהגיע לפתרונות.

<אופיר פינס: אדרבא.

מכלוף מיקי זוהר: מצוין.

מכלוף מיקי זוהר: חבר הכנסת איתן ברושי, בבקשה.

איתן ברושי: אדוני יושב הראש, חברים, הדיון הוא לא על ספורט.

איתן ברושי: הדיון הוא על אורחות חיים בישראל והוא לא רק על ספורט.

איתן ברושי: זה לא רק ספורט, כמו שאומרים.

איתן ברושי: חברים, מיקי זוהר העביר הצעה טרומית.

איתן ברושי: לשמחתי היא לא תעלה ביום רביעי בישיבות בגלל התנגדות כולנו גם לסגור את העסקים בשבת.

איתן ברושי: שאלתי אותו האם הכוונה על סגירת העסקים בשבת נועדה - - -

מכלוף מיקי זוהר: לא עסקים, תגיד מסחר.

מכלוף מיקי זוהר: לא אמרתי עסקים.

איתן ברושי: רגע, רגע, מיקי, יש חופש הביטוי פה.

מכלוף מיקי זוהר: אבל זה לא נכון.

איתן ברושי: אוקיי.

איתן ברושי: שאלתי אותו אם הכוונה היא שהאנשים יהיו פנויים לבוא לספורט בשבת.

איתן ברושי: עכשיו מסתבר שגם את הספורט רוצים לסגור בשבת.

איתן ברושי: כלומר, באמת יש לנו חוק מנוחה חובה.

מכלוף מיקי זוהר: לא, לא, זה לא נכון.

איתן ברושי: כלומר, אנחנו מדינה שמתקיימת כבר לא מעט ימים ושנים, תוך שמירת הסטאטוס קוו במדינת ישראל בכל הממשלות, גם כאלה שהתפרקו בגלל המשחן.

איתן ברושי: מעולם לא התפרקה ממשלה בגלל כדורגל.

מכלוף מיקי זוהר: יענקל'ה, אתה חבר מפלגת העבודה, לא?

איתן ברושי: רגע, מיקי, תן לי רגע.

איתן ברושי: אתה יודע, שנינו מכירים.

איתן ברושי: גם אני חבר כנסת חדש, אבל לא חדש בחיים הציבוריים ואני - - -

מכלוף מיקי זוהר: זה ברור.

מכלוף מיקי זוהר: אנחנו גם משתפים פעולה, לפחות תגיד את זה.

איתן ברושי: בהחלט.

מכלוף מיקי זוהר: מי עזר לך בוועדת שרים בחוק האחרון?

איתן ברושי: רגע, מיקי, דקה.

מכלוף מיקי זוהר: תגיד.

איתן ברושי: יושב ראש לא יכול גם לנהל את הדיון וגם להשתלט עליו.

איתן ברושי: אני בכל זאת רוצה לומר, אני חושב, מיקי, אני חושב שהשאלה של יום ראשון, בלי להתייחס למי שיזם את ההצעה כרגע, ההצעה הזאת יכולה להיות סיבה לחכות עם הדיון הזה.

איתן ברושי: אם ועדת מנכ"לים - הממשלה הקימה ועדת מנכ"לים ברשות מנכ"ל ראש הממשלה, אם אני לא טועה – תתייחס לשאלה של סוף שבוע ותחליט שיום ראשון הוא יום חופשי, כל התמונה משתנה.

איתן ברושי: מה שחשוב, הספורט הוא דבר מאחד.

איתן ברושי: אני למדתי שגם אנשים שומרי שבת ידעו לשלב את הספורט או את המשחק או את הצפייה בספורט.

איתן ברושי: אני חושב שצריך להיזהר לא להפוך כל דבר חיובי למחלוקת ואנחנו עם שיש לו – היום זה צום, יש לו הרבה מאד מחלוקות ולא תמיד הועלנו אחד לשני בריבים הפנימיים.

איתן ברושי: הספורט הוא גורם מאחד.

מכלוף מיקי זוהר: מסכים.

מכלוף מיקי זוהר: אני בעד שיח.

איתן ברושי: לכן אני חושב שצריך לדבר.

איתן ברושי: אני מכיר גם את ההתלבטות.

איתן ברושי: תראו, עבור מרבית הציבור יום שבת זה יום הפנוי שלו.

איתן ברושי: כל מה שיהיה לו לא בשבת יקטין את מספר היכולים, לא רק חובשי כיפות - - -

<איתן זליגר: גם יום שישי זה יום חופשי למרבית הציבור.

איתן ברושי: רגע.

איתן ברושי: אלף, עם כל הכבוד - - -

<קריאה: לא לכולם.

<קריאה: אפילו לא למחצית.

איתן ברושי: חברים, קודם כל עדיין יש לא מעט מערכות חינוך שפועלות ולא כל החברה הישראלית - - -

<איתן זליגר: אתה יודע מה מצחיק?

<איתן זליגר: שרוב התחרויות הן גם בשישי וגם בשבת.

<איתן זליגר: אז למה אתם אומרים שזה לא יום חופשי?

<איתן זליגר: זה יום חופשי לכולם.

איתן ברושי: רגע, איתן.

איתן ברושי: גם לי קוראים איתן, אתה יודע, זה שם טוב.

איתן ברושי: מה שאני אומר כרגע, להמתין.

איתן ברושי: קודם כל לדבר זה תמיד נכון.

איתן ברושי: ב', להמתין.

איתן ברושי: אני גם מציע לחבר הכנסת מיקי זוהר, באמת, ידידי, שלא לשנות את הסטאטוס קוו דרך כל מיני פינות.

איתן ברושי: יש כאן דבר מרכזי של איך המדינה מתנהלת מאז הקמתה.

איתן ברושי: ידענו – גם חילונים וגם דתיים – למצוא את האיזונים הנכונים.

איתן ברושי: יום שישי ויום שבת, תמיד אני אומר כאדם חילוני, מגיע פרס למי שהמציא את השבת.

איתן ברושי: באמת, כולנו יודעים שזה - - -

מכלוף מיקי זוהר: מה זה מי?

מכלוף מיקי זוהר: זה אלוהים המציא, אתה לא יודע?

איתן ברושי: רגע.

איתן ברושי: אמרתי, מגיע פרס, לא אמרתי למי.

איתן ברושי: לכן, אנחנו שומרים גם על השבת, אבל צריך לשמור גם על חופש הפרט וצריך להיזהר שלא דרך כל מיני תירוצים לכפות פה כללים חדשים.

איתן ברושי: ולכן, חופש הפרט הוא דבר שנשמר.

איתן ברושי: מי שרוצה יעשה את הדברים שהוא רוצה באיזה יום שהוא רוצה.

איתן ברושי: רק צריך להיזהר לא ליצור מחיצות מיותרות.

איתן ברושי: משפט אחרון.

איתן ברושי: ולכן אני מציע להמשיך את ההידברות ומצד שני לדחות את ההחלטות עד שוועדת המנכ"לים תגדיל את סוף השבוע.

איתן ברושי: אם סוף השבוע יתארך, הפתרון יותר פשוט.

איתן ברושי: תודה.

מכלוף מיקי זוהר: חבר הכנסת ברושי, אני מודה לך על הדברים.

מכלוף מיקי זוהר: בכוונתי לדרוש מסיעת הליכוד להגיש ערר בוועדת השרים על החוק שלך.

מכלוף מיקי זוהר: סתם, זו הייתה בדיחה.

מכלוף מיקי זוהר: אחלה חוק.

מכלוף מיקי זוהר: חוק מבורך, מה שהעברת בוועדת השרים.

איתן ברושי: זה קשור לאנרגיות מתחדשות, זה לא קשור.

מכלוף מיקי זוהר: חד משמעית.

מכלוף מיקי זוהר: שמחתי שהוא עבר לך בוועדה.

מכלוף מיקי זוהר: בואו נמשיך, בבקשה.

מכלוף מיקי זוהר: אלי עציון, יושב ראש מרכז הספורט אליצור, בבקשה.

<אליעזר עציון: שלום.

מכלוף מיקי זוהר: שבמקרה משתתף בתחרויות ספורט במסגרת איגוד הכדורסל, שבקרה לא כופה עליו לשחק בשבת אף פעם.

<אליעזר עציון: נכון.

<אליעזר עציון: ההערה הראשונה שלי, בהגדרת החוק אתה הצעת שידובר על אגודות או קבוצות.

<אליעזר עציון: אני חושב שבאיגודים, בקבוצות, יש לנו פחות בעיה.

<אליעזר עציון: כמו שכולם יודעים, כדורסל לא משחקים בשבת וקל לנו ואני עצמי עדיין משחק.

<אליעזר עציון: הכל בסדר.

<אליעזר עציון: גם בכדורגל, כל הקבוצות שנקראות אליצור או שמצהירות שהן קבוצות דתיות, לא כופים עליהן לשחק בשבת לא במשחקי הבית ולא במשחקי החוץ.

<אליעזר עציון: כולם מותאמים אליהן.

<אליעזר עציון: הבעיה שלנו מתחילה בענפים האישיים.

<אליעזר עציון: אז אני מודע למקרה שהיה עם ההתעמלות, שחבר הכנסת רזבוזוב עזר, אבל זה לא חכמה.

<אליעזר עציון: לא כולם מכירים אותך אישית, או חבר כנסת אחר, שבטלפון אחד - - -

יואל רזבוזוב: שיפנו.

<אליעזר עציון: כן, אבל זה לא עובד ככה.

<אליעזר עציון: אני יודע מי פנה אליך.

<אליעזר עציון: הוא פנה קודם אלי ועשו גם קודם עצומה באינטרנט.

יואל רזבוזוב: לא הכרתי עצומה.

יואל רזבוזוב: איך שפנו, טיפלתי.

יואל רזבוזוב: תפנו.

יואל רזבוזוב: תנסו.

<אליעזר עציון: נכון.

יואל רזבוזוב: הרי אין הרבה מקרים.

יואל רזבוזוב: כשיש מקרים, אנחנו נטפל בהם.

<אליעזר עציון: אבל במקביל לפנייה אליך ונעשתה גם אלי פנייה ואתה הספקת לעשות את זה עוד לפני שאני טיפלתי עם אריה ניב, גם חבר בהנהלת ההתעמלות, אתה פנית ופתרת את זה.

<אליעזר עציון: לא לכל אחד יש את הקשרים האלה ואי אפשר לבנות על זה שבענפים האישיים כל פעם יצטרכו לרדוף ולחפש מישהו – בוא תעזור לי – כי יש לי בעיה.

<אליעזר עציון: אבל גם אי אפשר לבנות על זה שספורטאים דתיים יתקדמו ויגיעו לרמות גבוהות.

יואל רזבוזוב: מה זה רמות גבוהות?

יואל רזבוזוב: תגדיר.

יואל רזבוזוב: רמה בינלאומית – אין סיכוי.

יואל רזבוזוב: אתה צריך לוותר על השבת.

יואל רזבוזוב: מה זה רמות גבוהות?

<אליעזר עציון: אני אענה לך.

<אליעזר עציון: קודם כל אני מתחיל בנבחרת ישראל בכדורסל, שם יש בנות דתיות.

<אליעזר עציון: יש בחורה אחת דתית, משחקת.

<אליעזר עציון: את כל הבלגן שהיה עם החולצה והגופיה, עשתה לנו הרבה כבוד, ברוך השם.

מכלוף מיקי זוהר: ברשותך, אני רוצה להשיב רק משפט אחד ליואל.

מכלוף מיקי זוהר: אני אגיד לך למה, מה מקומם אותי יואל, ואני רוצה לשאול אותך באמת שאלה מהותית.

מכלוף מיקי זוהר: נניח שהתחרויות ברחבי העולם מתרחשות בשבת, רובן.

מכלוף מיקי זוהר: לפעמים גם קורה שזה נופל ביום ראשון, או ביום שישי, אבל נניח שכולן ביום שבת.

מכלוף מיקי זוהר: למה קשה לנו?

מכלוף מיקי זוהר: באמת, אני רוצה להבין.

מכלוף מיקי זוהר: טכנית, למה קשה לנו?

מכלוף מיקי זוהר: כי אנחנו הרי מקיימים את התחרויות, ובדרך כלל תחרויות במדינת ישראל, זאת אומרת התחרויות היחידניות, מתקיימות בדרך כלל בימים חופש והן גם לא מתקיימות יותר מפעם, פעמיים, לפעמים שלוש פעמים בשנה.

מכלוף מיקי זוהר: למה לא נעשה את זה נניח בחנוכה, כשיש חופש?

מכלוף מיקי זוהר: למה לא נעשה את זה בפסח, שיש שם חופש?

מכלוף מיקי זוהר: למה לא נעשה את זה באזור ראש השנה או באזורים כאלה, שיש בהם חופש.

מכלוף מיקי זוהר: סליחה, בסוכות, כשיש חופש.

מכלוף מיקי זוהר: למה לא נאתר ימים שיש חופש לכולם ובמדינתנו היהודית והדמוקרטית, ניתן את יום השבת לאנשים ללכת עם המשפחה לסרט, לים, לבלות?

מכלוף מיקי זוהר: לא חייבים ללכת לבית כנסת.

יואל רזבוזוב: לים צריך תחבורה ציבורית.

מכלוף מיקי זוהר: ללכת לים, לנוח.

<יצחק יונסי: אין אוטובוסים לים, איך יגיעו לים?

מכלוף מיקי זוהר: מי אוטובוסים?

מכלוף מיקי זוהר: לך תראה בתל אביב כמה מוניות שירות יש.

מכלוף מיקי זוהר: מוניות השירות כבר סוגרים, אין להם אפשרות, לא מצליחים לייצר מספיק עבודה.

מכלוף מיקי זוהר: ים של עבודה.

מכלוף מיקי זוהר: אז אני שואל – למה?

יואל רזבוזוב: אני אשמח לענות לחבר הכנסת זוהר.

יואל רזבוזוב: במילה.

יואל רזבוזוב: קודם כל יש בעיה עם הרמה הבינלאומית ואני הייתי ספורטאי אולימפי ואני יודע - - -

מכלוף מיקי זוהר: לא בין לאומי, בארץ, בארץ.

יואל רזבוזוב: באוטובוסים.

יואל רזבוזוב: לא תמיד מורידים אותך באולם או מתחת למלון ואתה לא בוחר את זה.

מכלוף מיקי זוהר: בארץ.

יואל רזבוזוב: בארץ אני מסכים איתך שנגיד באיגוד הג'ודו, שם אני התחריתי, אליפות ישראל הייתה או בפסח או בחנוכה.

מכלוף מיקי זוהר: מצוין.

יואל רזבוזוב: אין בעיה, ואמרנו.

יואל רזבוזוב: בגלל זה בוועדה הקודמת - - -

מכלוף מיקי זוהר: מצוין.

מכלוף מיקי זוהר: אז למה שזה לא יהיה ככה תמיד?

יואל רזבוזוב: ביקשנו המלצה - - -

<שלי שנדור אלקיים: כי התחרות היא אמיתית, אז ההישגים הם טובים ואמיתיים.

יואל רזבוזוב: המלצה מאיגודי הספורט, תחרויות רשמיות, אליפות ישראל, באמת, למצוא זמן – פסח, חנוכה, יש לנו את סוכות, יש ימים.

יואל רזבוזוב: זאת ההמלצה, אבל לא צריך ללכת ו - - -

<אופיר פינס: אם האיגודים מסכימים, אז מה הבעיה?

<אופיר פינס: הכל בסדר.

<אופיר פינס: אבל מצד שני - - -

יואל רזבוזוב: אין בעיה, באיגוד השחייה אני - - -

מכלוף מיקי זוהר: רגע, רגע, אלי היה באמצע דבריו.

מכלוף מיקי זוהר: תנו לאלי להשלים בבקשה.

<אליעזר עציון: גם לכל אלה שטוענים מה היה לכם בחוץ לארץ.

<אליעזר עציון: עזבו את חוץ לארץ.

<אליעזר עציון: אם פה בארץ אנחנו לא יכולים לקבל את התנאים שלנו כדתיים, בחוץ לארץ תיפתר הבעיה, ואגב במשחק של - - -

מכלוף מיקי זוהר: אז היא לא תיפתר, אבל בארץ אפשר לפתור.

<אליעזר עציון: באליפות הנוער לשחמט, שחקנים מחוץ לארץ ויתרו על המשחק, הקדימו אותו, דחו אותו למוצאי שבת כדי לעזור לספורטאים הדתיים.

יואל רזבוזוב: אולימפיאדת לונדון 56 - - - מוסלמים - - -

מכלוף מיקי זוהר: אבל אי אפשר להצדיק את הקיפוח בארץ בגלל התחרויות הבינלאומיות.

יואל רזבוזוב: מסכים, אבל זה צריך להיות בהמלצה והאיגודים צריכים לחשוב - - -

מכלוף מיקי זוהר: אתה יודע מה, יואל, מהרגע שאתה ואני הסכמנו, זה אומר שיש עתיד צריכים לבוא לקואליציה, נקודה.

יואל רזבוזוב: עד כאן, עד כאן.

יואל רזבוזוב: אתה תסגור לנו את כל השבת ואת כל ה - - -

מכלוף מיקי זוהר: לא, לא.

<אליעזר עציון: כשמגיעים שחיינים ושחייניות, יש בחורה עכשיו באליפות הנוער עד גיל 15 או 16, לקחה שתי מדליות, אבל היא יכלה לקחת יותר.

<אליעזר עציון: אמרו לה תבחרי איזה מקצים את רוצה שלא יהיו בשבת, ששם תתחרי, באחרים לא תתחרי.

<אליעזר עציון: היא לא יכולה להתחרות בהכל.

<אליעזר עציון: אז היא לקחה שתי מדליות.

<אליעזר עציון: אז זה רמה מספיק גבוהה?

יואל רזבוזוב: אבל היא תצטרך לוותר.

<אליעזר עציון: נכון וצריך לפתור לה את הבעיה.

<שלי שנדור אלקיים: באיזה מדליות, מדליות זהב?

<שלי שנדור אלקיים: לא אמרת.

<אליעזר עציון: היא זכתה ב-50 מקום שני וב-100 חתירה, מקום שני.

<שלי שנדור אלקיים: אוקיי, אז אני מכירה מישהי מאילת השחר, שכל המשפחה שלה – 5 נפשות – היו צריכים לשכור חדר במלון או צימר - - -

מכלוף מיקי זוהר: גברת, אולי רק תציגי את עצמך לפרוטוקול?

<שלי שנדור אלקיים: ד"ר שלי שנדור.

<שלי שנדור אלקיים: היו צריכים לשכור מלון או חדר בצימר, על מנת שהיא תוכל להתאמן באליפויות.

<שלי שנדור אלקיים: היא גרה באילת השחר, ולמי שלא יודע זה בגליל העליון, וכל המשפחה הייתה צריכה לשכור - - -

מכלוף מיקי זוהר: נציגת היועצים החינוכיים.

<שלי שנדור אלקיים: איגוד היועצים החינוכיים ומדור חינוך בנציבות הדורות הבאים.

מכלוף מיקי זוהר: בבקשה, אז זכות הדיבור הפכה להיות שלך ורק שלך.

<שלי שנדור אלקיים: תודה רבה.

<שלי שנדור אלקיים: אז זה הסיפור של המשפחה של האחות שלי והילדה פשוט עזבה בשאט נפש את הפועל גליל עליון, וזה חבל, כי היא באמת יכלה להגיע להישגים ולהוביל את הענף להישגים.

<שלי שנדור אלקיים: היא הייתה באליפות המדינה לבני גילה.

<שלי שנדור אלקיים: היא הייתה אגב שנתיים מתחת לגיל שלה, כי היא הייתה ברמה של שנתיים מעל גילה.

<שלי שנדור אלקיים: היא שוחה.

<שלי שנדור אלקיים: שמה שרה גלילי מאילת השחר.

<שלי שנדור אלקיים: היא עזבה בשאט נפש הכל.

<שלי שנדור אלקיים: אגב גם את כיתת המחוננים בספורט באזור ההוא.

<שלי שנדור אלקיים: היום היא בבויאר, אין שם מסגרת, אבל זה חבל, זה הפסד לענף השחייה בספורט בישראל.

מכלוף מיקי זוהר: אוקיי, עוד משפט.

<שלי שנדור אלקיים: אבל אני לא רוצה לדבר על הענפים ואני גם לא רוצה לדבר על השבת.

<שלי שנדור אלקיים: חבר הכנסת זוהר, אני רוצה לומר שהדיון ואני כבר לא אדבר על החוק שלך – בעד או נגד – אני חושבת שהשבת שומרת על ישראל יותר מאשר ישראל בכלל יכולה לדמיין לעצמה.

<שלי שנדור אלקיים: לשמור על השבת, לא זה הנושא.

מכלוף מיקי זוהר: עד פה.

<שלי שנדור אלקיים: מה שאני חושבת זה שצריך גם, במסגרת המחשבות שלנון, הגיגים שלנו על הדמוקרטיה היהודית וכו', לחשוב על הפרט.

<שלי שנדור אלקיים: על זכות הפרט שהוא ספורטאי ועל ההתפתחות הספורטיבית של הפרט.

<שלי שנדור אלקיים: ומה שאנחנו רואים, שהרגולטור קבע 18 קריטריונים, ש-16 מתוכם פוגעים בזכות של הפרט, שלא יכול לשחק בנבחרת או בנבחרות שמתאמנות, בוא נאמר לא רק בשבת, אלא גם במקום שהוא מרוחק מאזור המגורים שלו.

<שלי שנדור אלקיים: שזה אומר הוצאה כספית גדולה, כמו שתיארתי לפני כמה דקות.

<שלי שנדור אלקיים: שזה אומר טרחה.

<שלי שנדור אלקיים: בוא נאמר שגם אדם שהוא לא שומר שבת, הוא לא בהכרח רוצה ביום ראשון בבוקר לקום ולהסיע את הבן שלו מירושלים – מלחה בירושלים – לגני תקווה, שזה קרוב לבית של הבן - - -

מכלוף מיקי זוהר: נושא המתקנים זה סוגיה בפני עצמה.

<שלי שנדור אלקיים: יכול להיות שיש מצוקה נוראה בספורט הישראלי - - -

מכלוף מיקי זוהר: יש מצוקה של מתקנים, אין שאלה.

<שלי שנדור אלקיים: שהיא מצוקת מתקנים נוראה, אבל אז לא יעלה על הדעת שמצוקת המתקנים היא זו שתסנן את הספורטאי היהודי, הנורמטיבי, לא שומר שבת, סתם.

<שלי שנדור אלקיים: לא בא לאמא שלו לקחת את האוטו בשש בבוקר על מנת שהוא יהיה בגני תקווה ברבע לשמונה, יתלבש ויגיע לתחרויות של הקדטים.

<שלי שנדור אלקיים: לא בא לאמא שלו הדבר הזה.

<שלי שנדור אלקיים: היא מזרחית, רגילה, נורמטיבית.

<שלי שנדור אלקיים: דור תשיעי בארץ.

מכלוף מיקי זוהר: תודה רבה, הדברים ברורים.

מכלוף מיקי זוהר: אנחנו צריכים להמשיך.

<שלי שנדור אלקיים: רגע, אז זאת אומרת שהקריטריונים לספורטאים מצטיינים בצה"ל חסומים בפני - - -

מכלוף מיקי זוהר: רגע, ומה עם האשכנזייה?

מכלוף מיקי זוהר: גם האשכנזיות רוצות ביום שבת לבוא ל - - -

<שלי שנדור אלקיים: רגע, בפני 60% מהאוכלוסייה של הספורטאים המצטיינים, כולל האשכנזיות, כמוני, שלא רוצות להטריח את עצמן בשבת בבוקר לדבר הזה.

<שלי שנדור אלקיים: אני לא חושבת שזה רק 20% של החרדים או 20% של הדתיים הלאומיים.

<שלי שנדור אלקיים: אני חושבת שרוב האוכלוסייה מוצא את עצמו מסונן מהפול הזה של הספורטאים המצטיינים.

מכלוף מיקי זוהר: יש לנו עוד אורחים, תודה.

מכלוף מיקי זוהר: הדברים ברורים.

<שלי שנדור אלקיים: ואני פונה פה למשרד הספורט, אדוני, למנכ"ל שרעבי.

מכלוף מיקי זוהר: ברשותכם, עורך הדין גיל עטר, היועץ המשפטי של הוועד האולימפי, בבקשה אדוני.

<גיל עטר: תודה רבה אדוני יושב הראש.

<גיל עטר: אני אקצר.

<גיל עטר: אנחנו כחלק מהתנועה האולימפית, מחויבים לגבי כל הצעת חוק שמועלית בנושא ספורט, לשתף אותה עם הגופים הבינלאומיים שאנחנו חברים בהם.

<גיל עטר: אני אומר, השורה התחתונה, כבר שאנחנו העברנו את הצעת החוק הזאת לעיון הגורמים בחוץ לארץ, הייתה חד משמעית ואנחנו דווקא באותו ראש, באותו עניין.

<גיל עטר: הדיאלוג הוא הכרחי, החקיקה היא אסון.

מכלוף מיקי זוהר: אבל הם לא אמרו שהחקיקה אסורה.

מכלוף מיקי זוהר: אסון, אבל לא אסורה.

<גיל עטר: לא, לא, אמרו חד משמעית.

מכלוף מיקי זוהר: הם לא אמרו אסורה.

<גיל עטר: אני אומר לך.

<גיל עטר: הצעת החוק הזאת - - -

מכלוף מיקי זוהר: הם לא אמרו אסורה.

<גיל עטר: אני אומר לך מה אמרו לנו.

מכלוף מיקי זוהר: אוקיי, לדייק, אם אפשר.

<גיל עטר: אני אומר ואני מדייק.

<גיל עטר: אוי ואבוי במקצוע שלי אם אני לא אדייק.

<גיל עטר: קביעת מועדים לתחרויות היא אוטונומיה מוחלטת של איגודי הספורט, והתערבות בה מבחינת האיגודים הבינלאומיים היא התערבות אסורה.

<גיל עטר: ולכן הם מאד מוטרדים מהצעת החוק הזאת, וזו המילה שהם השתמשו בה.

<גיל עטר: יחד עם זאת, אנחנו מסכימים לחלוטין שאנחנו צריכים להגיע לדיאלוג שבו יהיה פתרון נקודתי לכל מקרה ומקרה.

<גיל עטר: וככל שאני יודע, לא מובאים לפתחנו המון מקרים בנושא הזה.

מכלוף מיקי זוהר: אבל למה זה חטא כל כך גדול שלי לנהל את הדיאלוג הזה, כשיש הצעת חוק שלי מונחת כבר באוויר?

מכלוף מיקי זוהר: למה זה חטא כל כך גדול שלי שאחרי עשרות שנים, עשרות שנים שהספורטאים דיברו, זה לא שכולם כל השנים שתקו, אף אחד לא התחשב בהם?

מכלוף מיקי זוהר: למה זה אסון גדול לבוא ולומר במדינה הזו – חאלס, לא רק דיבורים, גם מעשים.

מכלוף מיקי זוהר: אם אתם לא רוצים לעשות, גם אני כמחוקק יודע לעשות.

מכלוף מיקי זוהר: למה זה אסון גדול?

<גיל עטר: אני אענה לך.

<גיל עטר: יושב פה אמיר מההתאחדות לכדורגל.

<גיל עטר: עבר לפני לא הרבה זמן הליך מאד מאד בעייתי בכל הנוגע לישראל באותם קונגרסים.

<גיל עטר: ראש הממשלה היה צריך להתערב בנושא הזה, היינו כפסע מהרחקה שלנו מפיפ"א.

<קריאה: אנחנו עדיין שם.

מכלוף מיקי זוהר: חרמות תמיד יהיו, זה בסדר.

מכלוף מיקי זוהר: וזה לא קשור להתנהלות שלך, זה קשור לזה שבאירופה יודעים להציג אותנו חברים כמו שוברים שתיקה מצוין, ואחרי שהם יודעים להציג אותנו מצוין באירופה, אל תתפלא שגם מגיעים החרמות.

מכלוף מיקי זוהר: אתה מבין?

מכלוף מיקי זוהר: זה לא קשור להתנהלות הפנימית.

<אופיר פינס: אבל למה צריך לשחק לידיים שלהם?

מכלוף מיקי זוהר: אני אגיד, כצאן לטבח.

<אופיר פינס: אז אתה רוצה לתת להם נשק?

<גיל עטר: יושבים ומסתכלים עלינו - - -

מכלוף מיקי זוהר: איך אמר בנט?

מכלוף מיקי זוהר: די להתנצל.

<גיל עטר: יושבים ומסתכלים עלינו.

<גיל עטר: אני רוצה להזכיר שאנחנו לא רוב בתנועה האולימפית.

<גיל עטר: האנשים הכי חזקים הם דווקא, כמו שאתם רואים בזמן האחרון איפה המשחקים הבין לאומיים הולכים להתקיים – במדינות ערב.

<גיל עטר: והזדמנות כזאת שתיפול לידם, אנחנו לא רוצים להיות שם.

מכלוף מיקי זוהר: אז תפתרו את הבעיה.

<שלי שנדור אלקיים: אם יש משהו שמדינות ערב הרוויחו, זה את ה - - -

מכלוף מיקי זוהר: תפתרו את הבעיה ולא נצטרך חוק.

<גיל עטר: אתה צריך לפתור את הבעיה.

מכלוף מיקי זוהר: אני צריך לפתור את הבעיה?

מכלוף מיקי זוהר: אתם האיגודים, אמרתם שאתם הגורם המוסמך.

מכלוף מיקי זוהר: תפתרו את הבעיה.

<גיל עטר: אז אני אומר, צריך להיות פתרון ולא בחקיקה.

מכלוף מיקי זוהר: תפתרו את הבעיה, לא תראו את החוק שלי.

מכלוף מיקי זוהר: החוק שלי ייקבר.

מכלוף מיקי זוהר: אני אשאר פה, אבל החוק שלי ייקבר.

<גיל עטר: אם החוק שלך יעבור, אנחנו כולנו ניקבר.

מכלוף מיקי זוהר: בעזרת השם.

מכלוף מיקי זוהר: אני אומר על שני הדברים.

מכלוף מיקי זוהר: שאני אשאר פה כמובן, לא שתיקבר.

<אופיר פינס: על שני הדברים – שזה ייקבר ואתה תישאר פה.

מכלוף מיקי זוהר: יאללה, בעזרת השם, סגרנו.

<גיל עטר: אני ממש מבקש לא להביא למצב כזה.

<גיל עטר: אפילו לא בקריאה טרומית.

<גיל עטר: רבותי, אחד האנשים הכי חזקים בתנועה האולימפית הוא שייח של מדינה שאין לנו יחסים איתה.

<גיל עטר: זה לא עזר לו והמדינה שלו כרגע מושעית מהתנועה האולימפית.

<גיל עטר: רבותי, אנחנו פה לא משחקים.

<גיל עטר: תגידו קל להתנפל על ישראל.

<גיל עטר: לא.

<גיל עטר: מי שבעצם פועל בהתאם לעקרונות, לא מתנפלים עליו.

<גיל עטר: ואם אנחנו קיבלנו עמדה מסוימת שההצעה הזאת היא בעייתית, תיקחו את זה בחשבון.

<גיל עטר: אל תשחקו בזה.

<גיל עטר: תודה.

מכלוף מיקי זוהר: באמת, ברצינות רבה, אני אומר לך כך.

<אופיר פינס: ואתה חבר מכבי עוד.

<אופיר פינס: לא קופת חולים.

מכלוף מיקי זוהר: לא, עזבתי.

<אופיר פינס: עזבת?

מכלוף מיקי זוהר: מה אני אעשה, בגלל שנבחרתי לכנסת.

מכלוף מיקי זוהר: אתה יודע איזה דיכאון?

<אופיר פינס: עזבת את מכבי בגלל שנבחרת לכנסת?

מכלוף מיקי זוהר: אתה יודע מה זה לא לבוא לישיבות עם שמעון מזרחי ויענקלה שחר?

<אופיר פינס: נו, אז למה עשית את זה?

מכלוף מיקי זוהר: זה משהו שאני מתגעגע אליו.

<אופיר פינס: נו, אז אתה יכול לשקול את חברותך בכנסת.

מכלוף מיקי זוהר: אבל עזבתי.

מכלוף מיקי זוהר: מה לעשות

<אופיר פינס: אתה יכול לשקול את חברותך בכנסת.

<אופיר פינס: תעמיד את זה מול זה.

מכלוף מיקי זוהר: לא.

מכלוף מיקי זוהר: בסוף הלכתי על הכנסת.

מכלוף מיקי זוהר: אבל אני אגיד לך משהו, אני לא איש ריב ומדון - - -

יואל רזבוזוב: אהבנו אותך במכבי.

מכלוף מיקי זוהר: אני רואה שהרבה מתגעגעים אלי.

מכלוף מיקי זוהר: בסוף אני עוד אחשוב שמשהו פה לא.

מכלוף מיקי זוהר: תראו, בסופו של דבר אני לא איש ריב ומדון.

מכלוף מיקי זוהר: אף פעם לא עסקתי באופי הזה.

מכלוף מיקי זוהר: אמא שלי זיכרונה לברכה לימדה אותי, אל תבוא בעמדת נחיתות.

מכלוף מיקי זוהר: אתה בא בעמדת נחיתות, סיכוייך גם ככה קלושים.

מכלוף מיקי זוהר: אני אומר כך, גם אם אני אצטרך לוותר על החוק הזה, אני אעשה את זה באהבה ובגאווה גדולה, ובלבד שאני אביא להישג בספורט הישראלי, שאדם דתי, שאגב זה 35% היום מהאוכלוסייה, 30 ומשהו אחוזים.

<קריאה: תזמין סקר.

מכלוף מיקי זוהר: הם יוכלו להגיד שאני הצלחתי להעניק להם סיכוי שווה להשתלב בספורט הישראלי.

מכלוף מיקי זוהר: אם הגעתי להישג הזה, לא משנה אם זה באמצעות חקיקה או באמצעות הידברות או בכל דבר אחר, עשיתי את שלי בכנסת הזאת.

<שלי שנדור אלקיים: כמה סלים אתה צריך כדי לנצח?

מכלוף מיקי זוהר: אני עם סלים כבר סיימתי, כי מכבי קריית גת נכון להיום עומדת וודאית לירידה בליגת העל, ולכן - - -

<שלי שנדור אלקיים: כי אנחנו שחקנים במגרש שלך.

<יעקב בן שושן: אפשר לדאוג לזה, מיקי.

מכלוף מיקי זוהר: לא, לא, לא.

מכלוף מיקי זוהר: יענקלה, כמנכ"ל איגוד הכדורסל, איך השחקנים החדשים של קריית גת?

מכלוף מיקי זוהר: ברצינות.

מכלוף מיקי זוהר: טוב, בואו נמשיך.

מכלוף מיקי זוהר: כן, אדוני, בבקשה, מה שמך?

<יאיר דוידוביץ: אני רציתי להגיד משפט אחד בנושא של כווית.

<יאיר דוידוביץ: שמי יאיר דוידוביץ, אני מנכ"ל התאחדות הקליעה, שבגללו כווית הושעתה.

<יאיר דוידוביץ: בזכותו.

מכלוף מיקי זוהר: כווית הושעתה?

<יאיר דוידוביץ: כן, כווית הושעתה מהוועד האולימפי העולמי בגלל עירוב של פוליטיקה ואי מתן ויזה לי, כמנהל - - -

מכלוף מיקי זוהר: הבאת דוגמא ומופת למדינת ישראל, אני אומר לך בכנות.

<יאיר דוידוביץ: שנייה.

<יאיר דוידוביץ: אם אנחנו נערב פוליטיקה גם אנחנו נושעה משם.

מכלוף מיקי זוהר: תודה על ההערה.

מכלוף מיקי זוהר: אני מקבל אותה באהבה, ובלבד שאני אומר, תפתרו את זה ואז אני לא אצטרך לעשות כלום.

מכלוף מיקי זוהר: יכול להיות שאני גם יכול לחזור לביזנס, לך תדע.

יואל רזבוזוב: מיקי, אני רוצה לראות אותך.

יואל רזבוזוב: ג'ודאים ישראלים לא מגיעים לאולימפיאדה בגלל מיקי זוהר.

יואל רזבוזוב: אני רוצה לראות אותך מתמודד.

יואל רזבוזוב: שמעת?

יואל רזבוזוב: אני רוצה לראות אותך - אם הג'ודאים הישראלים לא מגיעים לאולימפיאדה בגללך – כי ישעו את ישראל מהאולימפיאדה – אני רוצה לראות אותם מגיעים לפה לוועדה ואתה יושב.

יואל רזבוזוב: תשמע, מה שהם אומרים, יש פה סכנה.

מכלוף מיקי זוהר: אני שומע אותה ואני מכיר אותה.

<גיל עטר: אפשר רק לציין דבר אחד, שאיגוד הקליעה שינה את מדיניותו בגלל איום בבית משפט, לא בגלל טוב לב.

<גיל עטר: בגלל עתירה לבית משפט.

<גיל עטר: אם אתם רוצים להיות פתוחים לגמרי, בואו נפתח גם את זה.

מכלוף מיקי זוהר: סליחה, אני לא רוצה להכות בפטיש, למרות שזה חלום שלי.

מכלוף מיקי זוהר: באמת.

מכלוף מיקי זוהר: אם איגוד הקליעה יואיל בטובו לקיים את התחרויות שלו ביום חול, באחד מחגי ישראל, שבאמת יש חופש לכולם, לא נצטרך לעורר את הדיון הזה.

מכלוף מיקי זוהר: הדיון הזה יכול להיות שיתייר.

<יצחק יונסי: אני רוצה להתייחס.

מכלוף מיקי זוהר: כן, בבקשה אדוני.

<יצחק יונסי: עורך דין יצחק יונסי, יו"ר התאחדות הקליעה, לא איגוד.

<יצחק יונסי: אנחנו כבר הרבה זמן התאחדות.

<יצחק יונסי: אני רוצה לפתוח ולומר - - -

מכלוף מיקי זוהר: בקצרה, אנחנו צריכים לסיים.

<יצחק יונסי: כן, בקצרה.

<יצחק יונסי: זה ייקח לי לא יותר מחמש דקות.

מכלוף מיקי זוהר: לא.

מכלוף מיקי זוהר: דקה וסיימנו.

<יצחק יונסי: אני רוצה לומר שגם אנחנו בעד הידברות.

<יצחק יונסי: אני ספורטאי אולימפי בעברי, כמובן.

<יצחק יונסי: התאחדות הקליעה גם בעד הידברות ובעד לבוא לקראת אנשים שומרי שבת ושומרי מסורת.

<יצחק יונסי: ראייה לכך, ולא בגלל האיום בבית משפט, אני פשוט אציף את העניין וגם העניין הזה הוצף כאן.

<יצחק יונסי: הראייה לכך היא שלפני כשבועיים הייתה אמורה להתקיים אליפות בישראל ביום שבת.

<יצחק יונסי: קלע דתי הודיע שהוא עלה לגמר והוא מבקש לקיים את התחרות ביום שישי.

<יצחק יונסי: קיימנו את התחרות ביום שישי.

<יצחק יונסי: לא חשבנו פעמיים, אבל מה קרה?

<יצחק יונסי: מתוך 28 עולים לגמר, נעדרו מהגמר, בגלל שזה התקיים ביום שישי – יום עבודה, יום לימודים – נעדרו - - -

מכלוף מיקי זוהר: למה לא בחגי ישראל?

מכלוף מיקי זוהר: ביום חופש של אחד מחגי ישראל?

<יצחק יונסי: ועד ההורים הארצי יגיד שבימים האלה הם טסים לחו"ל ו - - -

מכלוף מיקי זוהר: אדוני, אני לא מקבל את זה.

מכלוף מיקי זוהר: מי שלא רוצה לבוא לתחרות שלא יבוא.

מכלוף מיקי זוהר: אני לא מקבל את הטיעון הזה.

<יצחק יונסי: למה אתה לא מקבל?

<אופיר פינס: יש הרבה ספורטאים שמתקשים מאד לבוא ביום שישי.

מכלוף מיקי זוהר: לא מקבל את הטיעון הזה.

<יצחק יונסי: יש לי זמן קצוב, אני רוצה לנצל אותו עד תום.

מכלוף מיקי זוהר: מי שמגיע לגמר לוקח יום חופש והוא משתתף בגמר.

מכלוף מיקי זוהר: גמר זה גמר.

<יצחק יונסי: מתוך 28 עולים לגמר נעדרו 12, בגלל שזה התקיים ביום שישי והם לא יכלו להגיע ביום שישי.

מכלוף מיקי זוהר: הפסידו את המדליה.

<יצחק יונסי: זה בקשר לעניין הפרטי שעלה פה.

<יצחק יונסי: בעניין החוק, כשאני קורא את התוספת לחוק והכותרת היא חופש דת, אז קשה לי שלא לראות שזה סותר את ערכי ישראל כמדינה דמוקרטית, לא יהודית, כמדינה דמוקרטית.

<יצחק יונסי: למה?

מכלוף מיקי זוהר: מה לעשות שהיא גם יהודית?

מכלוף מיקי זוהר: אתה יודע, כשהם אמרו את זה הם אמרו מדינה יהודית - - -

<יצחק יונסי: ודמוקרטית.

<יצחק יונסי: שמעתי את זה הרבה, נכון.

מכלוף מיקי זוהר: זה לא היה דמוקרטית ויהודית.

מכלוף מיקי זוהר: היה סדר כרונולוגי.

<יצחק יונסי: נכון, כן, אבל מראש אני מסתכל על זה בראייה משפטית.

<יצחק יונסי: מועדון שומר שבת, זאת אומרת מועדון יודיע שהוא שומר שבת, אבל במדינת ישראל יש עוד דתות – יש את הנצרות, את הדת הדרוזית, המוסלמית.

<יצחק יונסי: למה רק שומרי שבת?

<יצחק יונסי: למה רק ליהודים?

מכלוף מיקי זוהר: קודם כל אני אגדיר ואתן לך תשובה קצרה.

מכלוף מיקי זוהר: קודם כל הרעיון במדינה הזאת הוא רעיון יהודי, למי שיש לו ספק, הוא רעיון יהודי, והוא גם זה שמנחה את הדרך.

מכלוף מיקי זוהר: לא הרעיון הערבי ולא המוסלמי.

מכלוף מיקי זוהר: אבל אמרתי, שכדי שייווצר שוויון, כן נשקול בכובד ראש דתות אחרות ונתחשב בהן.

מכלוף מיקי זוהר: אגב, מי שינסה לספר לי סיפור, שינסה לספר לי את הסיפור הזה שזה יצור תוהו ובוהו וכאוס מושלם – אני לא אקנה אותו.

מכלוף מיקי זוהר: אתה יודע למה?

<יצחק יונסי: אני לא מנסה לעשות את זה.

מכלוף מיקי זוהר: כי אני יודע בדיוק איך זה עובד.

מכלוף מיקי זוהר: אם אני אשאל אותך כמה מועדונים שהם לא יהודים יש אצלך, זה יכול להיות אפילו לא על כף יד אחת.

<יצחק יונסי: נכון.

מכלוף מיקי זוהר: אפילו לא.

מכלוף מיקי זוהר: אפילו פחות.

מכלוף מיקי זוהר: יכול להיות שתי אצבעות ואולי אפילו לא.

<יצחק יונסי: אבל אם תשאל כמה ספורטאים, אני אוכל לומר לך.

מכלוף מיקי זוהר: לא, אבל אני לא אמרתי ספורטאים.

<אופיר פינס: אני חושב שיש יותר מועדונים לא יהודים מאשר ספורטאים דתיים.

מכלוף מיקי זוהר: לא יהודיים, אצלך?

מכלוף מיקי זוהר: במה?

מכלוף מיקי זוהר: בענף של הכדורעף?

<אופיר פינס: כן, בוודאי.

מכלוף מיקי זוהר: באיזה ענף?

<אופיר פינס: בהתעמלות.

<אופיר פינס: יש איזה 15 אגודות ערביות.

מכלוף מיקי זוהר: מתוך כמה?

<אופיר פינס: מתוך 100.

מכלוף מיקי זוהר: נו, אז איך יותר?

<אופיר פינס: כמה ספורטאים אתה חושב שיש - - -

מכלוף מיקי זוהר: כמה מהם מוסלמים אדוקים שיגידו לך שיום שישי הם לא באים?

<אופיר פינס: לא יודע.

מכלוף מיקי זוהר: כמה מהם נוצרים אדוקים שיגידו לך שביום שישי הם לא באים?

<אופיר פינס: לא בדקתי.

מכלוף מיקי זוהר: אין.

יואל רזבוזוב: רגע, אבל אם אתה מתייחס לזה, תבדוק כמה אנשים שהם - - -

מכלוף מיקי זוהר: מירי שלם תהיה הדוברת האחרונה.

<יצחק יונסי: קשה לי להתעלם גם מהדיון הקודם שהתקיים כאן בעניין של פרטנר.

<יצחק יונסי: בעניין של פרטנר, חבר הכנסת - - -

מכלוף מיקי זוהר: אני אגיד לך מה, משרד הספורט, אני לא יודע.

מכלוף מיקי זוהר: אתם רוצים להתייחס לזה?

מכלוף מיקי זוהר: כי אני אגיד לך למה.

מכלוף מיקי זוהר: טוב, בסדר, כן.

מכלוף מיקי זוהר: בסדר.

<יצחק יונסי: בדיון הקודם שהתקיים בעניין של פרטנר, בזכויות שלה, חבר הכנסת פריג' האשים את המנהלת שהיא מנצלת את אהבת הציבור לכדורגל, כדי להוסיף עוד אפסים לחשבון הבנק שלה, והוא הצהיר גם שהכנסת תתנגד לכך בכל כוחה.

<יצחק יונסי: אמירה של חברת כנסת בוועדה הקודמת.

<יצחק יונסי: יחד עם זאת, חברי כנסת היום בהצעת החוק הזאת, מנצלים את כוח הכנסת – והייתי קורא לזה כך – כדי לפגוע ברוב הציבור.

<יצחק יונסי: וגם אדוני אמר - - -

מכלוף מיקי זוהר: רוב הציבור?

<יצחק יונסי: רוב הציבור.

<יצחק יונסי: 65% שהם לא דתיים - - -

<אופיר פינס: רוב הציבור מתעמלים.

מכלוף מיקי זוהר: רוב הציבור רוצה לנוח בשבת.

מכלוף מיקי זוהר: גם אם הוא לא דתי הוא רוצה לנוח בשבת.

<יצחק יונסי: אני לא מתווכח עם המספרים.

מכלוף מיקי זוהר: רוב הציבור רוצה לנוח בשבת, ידידי.

מכלוף מיקי זוהר: אבל אני אגיד לך משהו בינינו.

מכלוף מיקי זוהר: עכשיו עזבת את החלק היהודי לרגע ועברת לחלק הדמוקרטי.

מכלוף מיקי זוהר: אז החלק הדמוקרטי אומר שהרוב קובע.

<יצחק יונסי: שהרוב קובע, יפה.

מכלוף מיקי זוהר: עכשיו אני אגיד לך משהו.

מכלוף מיקי זוהר: אני באמת סבור שאני מייצג את הרוב, לא רק במרכיב הפוליטי, גם במרכיב הציבורי.

מכלוף מיקי זוהר: הרוב במדינת ישראל רוצה בשבת ללכת לים.

מכלוף מיקי זוהר: הוא רוצה ללכת לקולנוע.

מכלוף מיקי זוהר: הוא רוצה ללכת להסתובב עם החברים ועם המשפחה.

<יצחק יונסי: מישהו מונע ממנו ללכת לים?

מכלוף מיקי זוהר: כשאתה עושה לו תחרות בשבת אתה מונע ממנו.

<יצחק יונסי: אני לא מונע ממנו.

מכלוף מיקי זוהר: אתה מונע ממנו, כן.

מכלוף מיקי זוהר: למה?

מכלוף מיקי זוהר: כי אם הבן שלי יגיד לי אבא, אני רוצה ללכת לתחרות שאני משתתף בה, אני אעזוב את הכל ואני אניע את האוטו ואני אקח אותו.

<שלי שנדור אלקיים: זו חובתך כהורה, אם הוא רוצה.

מכלוף מיקי זוהר: אבל אתה תיקח ממני את ה - - -

<יצחק יונסי: לא, זה הבן שלך לקח.

<קריאה: אז אחר כך תלך לים.

מכלוף מיקי זוהר: מה אחר כך?

מכלוף מיקי זוהר: עזוב אחר כך.

מכלוף מיקי זוהר: אחר כך אין שמש כבר, אני לא יכול להשתזף.

מכלוף מיקי זוהר: אני מצטער, אני לא ידעתי שמשרד הספורט רוצה להתייחס.

מכלוף מיקי זוהר: משרד הספורט יתייחס בהחלט וכמובן שנקשיב לכך בקשב רב ובלבד שתאמר לי בסוף דבריך שזה עולה בקרוב בוועדת שרים לענייני חקיקה.

<יוסי שרעבי: צהריים טובים לכולם.

<יוסי שרעבי: אתה תיאמת איתה עכשיו שהיא מתקשרת אלי?

<יוסי שרעבי: זה מתואם איתך?

מכלוף מיקי זוהר: לא, רק סימסתי לה.

<קריאה: הוא סימס לה הוא רוצה לדבר, תשתיקי אותו.

מכלוף מיקי זוהר: אתה לא עונה לשרה?

מכלוף מיקי זוהר: תענה לשרה.

מכלוף מיקי זוהר: אנחנו ניתן למישהו אחר לדבר.

<יוסי שרעבי: אני כבר חוזר אליה.

<יוסי שרעבי: אני אהיה לגמרי קצר.

<יוסי שרעבי: אני רק אומר משהו - - -

מכלוף מיקי זוהר: וואי, וואי, כמו שאני מכיר את מירי, אתה בבעיה.

<יוסי שרעבי: אל תדאג, הכל יהיה בסדר.

<יוסי שרעבי: אני מבין שאתה עוזר לחזק את הדימוי שלה.

מכלוף מיקי זוהר: אני חולה עליה.

מכלוף מיקי זוהר: זאת האחות הגדולה שלי.

<יוסי שרעבי: ידוע ומוכר.

יואל רזבוזוב: אה, יש פה קשרים משפחתיים והיא עוזרת לו להעביר את הצעת החוק

<יוסי שרעבי: חברים, אני אומר כמה דברים לטובת הפרוטוקול.

<יוסי שרעבי: אני אומר שסוגית השבת והספורט היא סוגיה שנדונה במשרד הספורט לא בפעם הראשונה.

<יוסי שרעבי: היא נועדה בשולחנות של המשרד כבר הרבה מאד זמן.

<יוסי שרעבי: בעבר הייתה הנחיה והייתה הבנה עם האיגודים שהאיגודים עושים מאמץ גדול, כל אחד בזירה שלו, כדי לעשות הכל כדי להקל על ספורטאים דתיים כדי לאפשר להם להתחרות.

<יוסי שרעבי: זו הייתה הבנה גם בכתב וגם בעל פה, ולכן כל איגוד בדרכו שלו עשה את מירב המאמצים שלו.

<יוסי שרעבי: זה סוג של סיכום והנחיה שמדי פעם צריך לרענן אותה, לחדש אותה, להקפיד עליה, לראות איך היא באמת קורית.

<יוסי שרעבי: יש איגודים שמקפידים יותר, יש איגודים שמפקידים פחות.

<יוסי שרעבי: אני כן אומר שבעקבות הפנייה של איגוד השחקנים לבית המשפט, שאנחנו גם כמדינה מגישים את ההתייחסות שלנו לעתירה בסוף החודש הזה.

<יוסי שרעבי: אנחנו פרשנו בפני בית המשפט את כל השתלשלות התהליכים שקרו וגם את עמדת היועץ המשפטי, שכידוע הוציא חוות דעת שמדבר על מציאות שבה יש מציאות של אי אכיפה.

<יוסי שרעבי: אבל מצד שני, אנחנו גם היינו מצווים על פי ההחלטה וההצהרה של שרת הבריאות והספורט, מירי רגב, לקיים דיון משמעותי כדי באמת לבחון את כל ההיבטים.

<יוסי שרעבי: אני יכול לומר שהוועדה שעומדת בראשותי, שחברים בה לא מעט אנשים, בחנה את כל המורכבות של הנושא הזה וזה אכן נושא מורכב.

<יוסי שרעבי: יש כאן סוגיות בין לאומיות, כמו שנאמר כאן, יש גם סוגיות של פעילות פנאי, יש גם סוגיות של פעילות מקצועית אל מול פעילות חובבנית.

<יוסי שרעבי: יש גם את הסוגיה שאי אפשר להקיש באופן דומה מהפעילות של הנוער והילדים והפעילות החובבנית, לפעילות המקצועית, שזה סוג של דרך חיים.

<יוסי שרעבי: מצד שאני אי אפשר גם להתעלם מהעובדה שיש לא מעט ספורטאים דתיים שיש להם יכולות ויכולים להגיע לרמות הגבוהות וזה נמנע מהם.

<יוסי שרעבי: גם אי אפשר להתעלם מהמציאות, שאני חושב – ואני גם בזה רוצה לסיים ולהדגיש – שיש מחסור אדיר של תשתיות במדינת ישראל.

<יוסי שרעבי: מחסור אדיר של תשתיות.

<יוסי שרעבי: גם אי אפשר לגזור גזרה שווה בין הספורט האינדיבידואלי לבין הספורט הקבוצתי.

<יוסי שרעבי: אנחנו לגמרי לא חושבים שהבעיה בכדורגל דומה לבעיה בכדורסל, דומה לבעיה בטניס, דומה לבעיה בהתעמלות וכן הלאה וכן הלאה.

<יוסי שרעבי: אנחנו גם חושבים שהבעיה המרכזית שאיתה אנחנו צריכים להתמודד, לפני כל דבר אחר, היא בעיית הכדורגל, כי זה הענף הבעייתי ביותר, שם המורכבות הגדולה ביותר.

<יוסי שרעבי: אנחנו גם חושבים שהפתרון לא יכול להיות פתרון של אינסטנט.

<יוסי שרעבי: זה פתרון רב שנתי, בתכנית ארוכת טווח שתיתן מענה בכל מיני היבטים, עם היבט מאד מרכזי של סוגית התשתיות.

<יוסי שרעבי: השרה תציג את המתווה כפי שהיא מבינה אותו וכפי שהיא רואה אותו כמתווה לפתרון.

<יוסי שרעבי: הוא מתווה שינסה לתת מענה לכל הדברים שאני אמרתי ברגע זה ואני מניח שהוא יוצג במחצית ינואר.

<יוסי שרעבי: זה פחות או יותר המסגרת שאנחנו קבענו.

<יוסי שרעבי: אני גם רוצה לומר, ובזה אני אסיים, שברקע יש גם את העבודה שהוחלט עליה בממשלה, של ועדת המנכ"לים, שבוחנת את סוגית יום ראשון כיום מנוחה.

<יוסי שרעבי: צריך לזכור שבעולם הגדול יום ראשון הוא יום מנוחה ובגלל שיום ראשון הוא יום מנוחה, אז כל הסוגיות האלה הן סוגיות שכמעט נמנעות.

<יוסי שרעבי: אין ספק שהיה ותהיה החלטה כזאת, אז זה פתרון - - -, אבל כמובן שיש היבטים אחרים, כלכליים וכן הלאה וכן הלאה.

<יוסי שרעבי: עד כאן, אדוני יושב הראש.

מכלוף מיקי זוהר: תראה, אני אומר כך: ראשית, אני חייב לציין שאני באמת סומך על עבודתך ואני יודע שאתה איש מקצועי מאד ואין בכלל חולק שעשית את העבודה לעומקה.

מכלוף מיקי זוהר: אני יודע וגם עודכנתי לאורך הבדיקות מה המצב.

מכלוף מיקי זוהר: אני מקווה - ואמרתי את זה גם בוועדה הקודמת – שהצעת החוק שלי, גם לגבי מסחר בשבת, גם לגבי ספורט בשבת, תביא לכך שיום ראשון יהפוך להיות יום מנוחה נוסף במדינת ישראל, שאגב, אין חולק שמבחינה כלכלית זה דבר מבורך למדינת ישראל, שיניב לה גם אפילו הכנסות כלכליות גבוהות יותר.

מכלוף מיקי זוהר: וכך כל הסוגיות של הדת ומדינה במדינת ישראל, כמעט כולן, יכולות להיפתר.

מכלוף מיקי זוהר: אני מקווה שמה שאני עושה היום יוביל למקום הזה.

מכלוף מיקי זוהר: אגב, גם הודעתי לוועדת המנכ"לים, בהמשך למה שאמרת, שאני ממתין עם הצעות החוק שלי עד למסקנות הוועדה, וזה לא יותר משלושה-ארבעה חודשים.

מכלוף מיקי זוהר: אני לא מתכוון לחכות קדנציה שלמה.

מכלוף מיקי זוהר: אם יגיעו תוצאות, החוקים שלי פשוט יתאדו להם ואנחנו כולנו פה במדינה הזאת נהיה מאושרים, ואני אמשיך לחפש פרובוקציות אחרות.

<שלי שנדור אלקיים: כן, אבל עדיין יש לך איגודי ספורטאים שנפגעים בגלל - - -

מכלוף מיקי זוהר: אבל ברשותכם, הבטחנו למירי שלם לומר משפט או שניים.

מכלוף מיקי זוהר: היא תאמר מקסימום שלושה ומשם נסכם את הדיון.

<מירי שלם: האמת היא שזה באמת מרגש שאישה קיבלה כאן את רשות הדיבור, כי שלי לקחה אותה, אז אני קיבלתי.

מכלוף מיקי זוהר: זכית בה.

<מירי שלם: זכיתי בה.

<מירי שלם: אני מירי שלם, אני המנכ"לית של המכון לאסטרטגיה ציונית.

<מירי שלם: אנחנו עוסקים בעבודה על שימור מדינת ישראל כיהודית וכדמוקרטית.

<מירי שלם: אנחנו עוסקים הרבה בסוגיות של דת ומדינה והמתווה שלנו הוא מתווה של אמנת גביזון-מידן, שמבקשת להסדיר את היחסים בין דת ומדינה.

<מירי שלם: בנושא הזה של ספורט בשבת, בעצם אמנת גביזון-מידן מדברת על שבת כעל יום שבו יהיה מותר לפתוח בתי בילוי ותרבות וייאסר מסחר בשבת.

<מירי שלם: לכאורה, ספורט וכדורגל היו אמורים להיות חלק מהבילוי ומהתרבות, אבל יש החרגה בסיפור של כדורגל ושל תחרויות ספורט בשבת, וההחרגה היא מכיוון שיש כאן אוכלוסייה שלמה שמודרת, שהיא מודרת גם בתור צופים וגם בתור משתתפים, ולכן - - -

<אופיר פינס: את עכשיו מפרשת את האמנה?

<אופיר פינס: זו דעתם של אותם אנשי אמנה?

<אופיר פינס: אני שואל.

<אופיר פינס: או שזו דעתך?

<מירי שלם: לא, לא, לא, זו לא דעתי.

<מירי שלם: זה לא פרשנות.

<מירי שלם: אנחנו הוצאנו השבוע נייר ממש חדש שעוסק גם בכדורגל וגם בספורט תחרותי.

<מירי שלם: אז אני רוצה להגיד שני דברים.

<מירי שלם: אלף, בנושא הכדורגל, פשוט לקחנו מספרים וניסינו לבדוק במה מדובר.

<מירי שלם: מתוך 240 משחקים בליגת העל של הכדורגל, בשנים 2014-2015 – 75% מהמשחקים לא שוחקו בשבת.

<מירי שלם: ה-25% הנותרים – מחצית מהם התחילו רק שעה לפני צאת השבת.

<מירי שלם: זאת אומרת שכשיש לפעמים הרבה רעש, יש כאן איזו שהיא מהומה רבה על לא דבר, כי בעצם יש כאן הרבה רעש, אבל כשבאים לאמוד את המספרים, מגלים שהמציאות היא אחרת ובפועל יש במילא הרבה מהמשחקים שלא משוחקים בשבת.

מכלוף מיקי זוהר: טוב, תודה רבה.

מכלוף מיקי זוהר: אני צריך לסכם.

<מירי שלם: רגע, משפט אחרון.

<מירי שלם: הייתי מנהלת מתנ"ס בשכונה דתית.

<מירי שלם: יש כאן קול של כל אלה שרצו להגיע לספורט ולא הגיעו.

<מירי שלם: מי שמייצג כאן את הציבור שרוצה שהתחרויות לא תתקיימנה בשבת, זה הורים שהילדים שלהם כבר נמצאים שם, אבל יש הרבה שפשוט באיזה שהוא שלב נחסמים ולא מגיעים לשם, מכיוון שהם יודעים שאין להם אופק.

<מירי שלם: אז הקול הזה לא נמצא כאן על השולחן.

מכלוף מיקי זוהר: נכון.

מכלוף מיקי זוהר: זה נאמר על ידי המון פעמים וגם במסגרת הוועדה הקודמת.

מכלוף מיקי זוהר: ברשותכם, חברה, אני רוצה לסכם את הדיון.

מכלוף מיקי זוהר: אני אומר שוב, הידברות.

מכלוף מיקי זוהר: אבל לא הידברות שהיא הכל דיבורים – ויש תכנית בוקר כזאת בגלי צה"ל – אלה הידברות שהיא - - -

<אופיר פינס: ברשת ב'.

מכלוף מיקי זוהר: ברשת ב'.

<אופיר פינס: אתה עוד לא שולט מה בגלי צה"ל ומה ברשת ב'?

<אופיר פינס: מצבך לא טוב.

מכלוף מיקי זוהר: תוך תשעה חודשים אתה רוצה שאני אשלוט?

מכלוף מיקי זוהר: בואו נגיע לשם במצב שבאמת יישמנו את הדברים ולא רק דיברנו עליהם.

מכלוף מיקי זוהר: הבאנו פתרון מהותי.

מכלוף מיקי זוהר: ברגע שהבאנו פתרון מהותי, הדיונים באמת יתייתרו.

מכלוף מיקי זוהר: נכבד אחד את השני, כל אחד בצרכים שלו, בין אם הוא דתי, בין אם הוא חילוני, בין אם הוא יהודי, בין אם הוא ערבי וזה לא משנה מה.

מכלוף מיקי זוהר: לכן אני מקווה שהדיון הזה יביא לכך שיתחיל איזה שהוא שיח שגם יפתור את הסוגיה בטרם נצטרך לשכנע את מירי להעביר לי את זה בוועדת שרים לענייני חקיקה.

מכלוף מיקי זוהר: תודה רבה חברים.

מכלוף מיקי זוהר: הישיבה נעולה.